Fa  predavanje u Los Angelesu

( Li Hongzhi, 25. veljače, 2006 )

(Jak pljesak) (Učenici govore: "Dobar dan, Učitelju! Dobar dan, Učitelju!")

U redu, molim vas sjednite. Hvala svima. Naporno ste radili. (Jak pljesak)


Još jedna godina je prošla munjevito. Već smo prošli kroz šest godina u kojima Dafa učenici spašavaju bića, potvrđuju Fa i rade protiv progona, a sada smo u sedmoj godini. Kao Dafa učenici vidjeli ste promjene u statusu Fa- ispravljanja, vidjeli ste kako društvo gleda i razumije Dafa učenike te promjene po tim pitanjima. Promjene u sveukupnoj situaciji su povezane sa situacijom cjelokupnog Fa- ispravljanja i izravno su povezane s ogromnim utjecajem koji su Dafa učenici imali u potvrđivanju Fa. Dakle, gledano na drugi način, ništa od onog što su uradili Dafa učenici nije bilo uzaludno i postigli ste ogromne rezultate. Sve što ste uradili je evidentno i vi ste to sami osjetili. Drugim riječima, iako je prošlo šest do sedam godina, u ovom razdoblju apsolutno ne smijete postati opušteni naspram obavljanja onoga što Dafa učenici trebaju uraditi.


Kroz učenje Fa i kultiviranje, svi ste svjesni i potpuno vam je jasno što radite. Mi apsolutno nismo neka vrsta političke organizacije običnih ljudi niti je ovo neka vrsta kluba običnih ljudi, stvorenog za zabavu. Ono što mi radimo ovdje je kultiviranje, a to je proces kojim su životi fundamentalno transformirani u bića visokih nivoa. Ono što govorim je, svi ovdje u publici su životi na putu ka božanstvu. Dakle za vas, sve stvari koje Dafa učenici rade u potvrđivanju Fa i spašavanju bića je iznimno važno, posebno za vrijeme ove ključne prekretnice u povijesti.


U stvari, sve što doživljavate je planirano u davnim, drevnim vremenima. No, niti jedna od stvari koje se odvijaju među čovječanstvom, posebice u kultiviranju Dafa učenika, se ne pojavljuju potpuno kao božanske manifestacije, onako kako bi u božanskim kraljevstvima. Kad bi bilo tako, onda bi bogovi izravno obavljali stvari i ne bi postojale takve stvari poput kultiviranja Dafa učenika ili spašavanja živih bića od strane Dafa učenika. S viših ka nižim nivoima, napravile bi se određene selekcije temeljene na tome tko je dovoljno dobar a tko ne, i to bi bilo to- niti jedna od stvari koje se događaju danas se ne bi dogodile. Dakle, kao što sam rekao, ova povijest ljudske rase je – do granica onoga što ljudi mogu znati – duga nekoliko tisuća godina. To je vrlo kratak vremenski period u smislu povijesti Zemlje; povijest prije ove je isto bila izravno ili neizravno povezana s ljudima danas; a u čak udaljenijem vremenu, na prijašnjoj Zemlji, stvari su se jednom vježbale za ovo Fa- ispravljanje. Ali ovaj put je za pravo. Sve ove stvari su stvorene za Fa- ispravljanje i za sve što rade današnji Dafa učenici, iako se čini kao da su to stvari običnih ljudi. Jedino kada su stvari u ovom stanju, živa bića mogu biti spašena i jedino u ovom stanju iluzije bića se mogu uzvisiti, ljudsko srce i um se mogu prosuditi i može biti utvrđeno ispunjava li osoba uistinu sve kriterije. Kad bi to bilo tako da se bogovi potpuno manifestiraju u ljudskom društvu, onda ne bi bilo moguće utvrditi tko je dovoljno dobar a tko ne, jer misli jedne osobe ne mogu zamijeniti stvarna djela te osobe. Da se stvari rade na takav način, onda kad bi ljudska bića vidjela Boga, zagarantirano je da bi prestala imati bilo kakve loše misli jer nikakva vezanost se ne može usporediti s Bogom, ali onda istinsko ponašanje te osobe ne bi bilo moguće vidjeti. S pravim, živim Bogom ispred sebe, ta osoba uistinu ne bi imala ništa osim ispravnih misli. 
No, kakvo je to biće uistinu? Je li dovoljno dobro? Nakon što su prošla kroz tako dug i rastegnut vremenski period, (ta bića) moraju raspoznati sve takve stvari u stanju iluzije. Situacija je jednaka i s kultiviranjem: jedino kad je netko u iluziji može se brzo uzdizati. Drugim riječima, iako stupanj iluzije može biti različit, jedino prolazeći kroz proces bivanja u iluziji netko može napredovati; bez iluzije ne bi postojala takva stvar poput napretka. Prije sam rekao da je bogovima vrlo teško uzdići se na viši nivo, do kojeg se god nivoa bog prosvijetli i to potvrdi, to je nivo u kojemu će biti. Zašto je to tako? To je zato što je sve ono što je prikazano ispred njega istina univerzuma i više ne postoji nikakva iluzija. Tako za njega ne postoji takva stvar poput kultiviranja i ne postoji pitanje toga pokušava li on dostići viša shvaćanja.


Govorim o ovome kako bih vam rekao da bez obzira na to kroz koliko turbulentan period ste prošli, ili koliko dugo je još potrebno, ne smijete biti vezani za vrijeme. Što je zlo neobuzdanije, to je više iskazana velika vrlina Dafa učenika u spašavanju svih bića; i što je trenutak kritičniji, još više je iskazana veličanstvenost Dafa učenika. Da, vi se kultivirate u (ovom području) iluzije, tako da ponekad pokazujete stanje u kojemu ste nemarljivi, ponekad doživite smetnje, a ponekad jako puno ličite na obične ljude. Naravno, to su također manifestacije stanja kroz koja prolazite tijekom procesa kultiviranja. Da nije tako, to ne bi bilo kultiviranje i to ne bi bili ljudi koji se kultiviraju- to bi bili bogovi koji to rade. Naravno, ne postoji takvo nešto poput boga koji se kultivira. Drugim riječima, nije bitno o čemu se radi, bilo to da je vaše razumijevanje stvari dobro ili loše, bilo to da prođete test dobro ili loše, i nije bitno koliko vaših vezanosti ste odstranili -  sve to je izvršavanje kultiviranja, a to su pojave tijekom procesa. Proći neke testove dobro, a neke loše je normalno i samo zbog toga što učenik napravi nešto zbog trenutnog propusta ili kad učenik nije marljiv tijekom određenog  perioda, ne može uspješno proći kroz vremenski period ili čak kada je napravio greške, ne možete reći da se taj učenik više ne kultivira ili da više nije dovoljno dobar. U stvarnosti, zar to sve nisu pojave u kultiviranju? Jedino kada se gleda sa stajališta samog kultiviranja se može vidjeti jeste li uspjeli ili ne,  ispunjavate li kriterije ili ne i  jeste li vezani ili ne. Drugim riječima, ove stvari će se pojavljivati tijekom procesa. No, cjelokupna situacija Fa – ispravljanja i svega što Dafa učenici rade su glavne stvari i grupa kao cjelina je ispravna i napreduje na vrlo zdrav način.


Znate, napredak Fa – ispravljanja se (s vremena na vrijeme) manifestira i, velikom većinom, Dafa učenici odlučno i nepokolebljivo napreduju u skladu s potrebama različitih okolnosti Fa- ispravljanja. Kultiviranje je, naravno, proces utvrđivanja i kompletiranja bića. Ali, suprotno tome, za one koji su uistinu neprimjereni, proces kultiviranja je proces uklanjanja. Dakle, kad god se dogodi nekakva situacija, određene ljudske misli će zasigurno isplivati zbog toga što su to, na kraju, ipak ljudi koji se kultiviraju. Bilo je par relativno očitih promjena u situaciji. Na primjer, vrijeme prije srpnja 1999. je bio period osobnog kultiviranja Dafa učenika, a nakon srpnja 1999., Dafa učenici se kultiviraju i rade protiv progona. Otkako je izdano Devet komentara, neki ljudi se pitaju "Ima li to ikakve veze s našim kultiviranjem?" Neki koji su dobro učili Fa i imali razmjerno jake ispravne misli su znali da je ovaj progon rezultat starih sila koje su iskoristile pokvarenu silu među ljudima, zlu KPK, i da je ovaj progon jedino mogao postojati pod zlobnim režimom zle KPK. Da nije postojao zlobni režim pokvarene KPK, progon poput ovog se ne bi dogodio. Koliko god da su zle aveti pokvarene, one se moraju služiti lošim ljudima kako bi provele svoja zlodjela. Obični zli ljudi ovoga svijeta su nesposobni stvoriti tako ogroman progon. To je zbog toga što zlobna, vrijedna prezira i apsolutno nedostojna Partija kontrolira zlim režimom pa su faktori zle aveti bili u mogućnosti iskoristiti je i stvoriti ovaj progon. Ali neki ljudi ne mogu to prihvatiti i zamutilo im se u glavi. Zapravo, kome se zamutilo u glavi? Ja mislim da je tu strah glavni faktor. Da to pojednostavnim, to je zbog njihovih vezanosti, a sve ostalo su samo isprike.


Sada ću govoriti o obliku kultiviranja Dafa učenika. Zapravo, oduvijek vam govorim da je način kultiviranja današnjih Dafa učenika "Veliki Put bez forme". Svatko od vas je dio svakodnevnog društva, svatko obavlja svoje funkcije u društvu, svatko je u svom društvenom sloju, svatko ima svoju profesiju i svatko ima svoje okolnosti. Drugim riječima, vaše kultiviranje je potpuno dio društva i ne zauzima nikakav poseban oblik. Sjećam se jedne konferencije za razmjenu iskustava gdje je učenik poslao papirić s pitanjem: "Učitelju, je li naš oblik jedan bez oblika?" Nemati oblik je oblik. Tako sam vidio da ste sposobni misliti o ovoj ideji. ( Učitelj se nasmijao). Zapravo, razmislimo malo, što je "ništavnost"? Prije sam spomenuo kako su ljudi mislili da "praznina" znači da ništa ne postoji. Neki ljudi su rekli kako "ništavnost" znači kako ništa ne postoji. Da ništavnost uistinu znači da ništa ne postoji, što bi bila sama ništavnost? Da "praznina" znači da je sve nestalo, što bi onda sama praznina bila? Da uistinu ne postoji ništa, onda čak ne bi postojao niti koncept imena. Drugim riječima, kultiviranje Velikog Puta bez oblika je zapravo bezoblična vrsta oblika.


Znate, povijesno, bio to Shakyamuni, Laozi, Isus ili mnogi drugi Veliki Prosvijetljeni ili sveci koji su podučavali Fa ili Tao u pretpovijesti, oni  su išli, bez promjene, jednim od dva pristupa. Jedan je bio da ostave sekularni svijet i odu se kultivirati, a drugi je bio krenuti putem kojim se koriste Kršćanstvo i Katoličanstvo. Iz ovog razloga i oslanjajući se na prošla iskustva, ljudi su stvorili ograničena shvaćanja o božanskim bićima i formirali su oblik kulture. Zato čim spomenete stvari poput uzvišenja jednog bića, uzdizanja, kultiviranja i slično, ljudi svijeta razmišljaju o oblicima koji su religije koristile u prošlosti i sadašnjosti. No, oblici ovih religija nisu jedini u svemiru i oni ne mogu predstavljati različite Fa koja su bezbrojna božanska bića posebno potvrdila ili oblike kojima se svako biće koristilo kako bi u tome uspjelo. Broj bogova čak na svakom sićušnom nivou je toliko velik da je nebrojiv, pa kako ta dva oblika mogu predstavljati sve? Definitivno ne mogu. Onda, koliko točno oblika kultiviranja postoji?


Pročitali ste u Zhuan Falunu da postoje osamdeset i četiri tisuće puteva kultiviranja u budističkom sistemu, a tri tisuće i šesto puteva kultiviranja u taoističkom sistemu. Zapravo, to je rečeno s točke gledišta jednog vrlo niskog nivoa, to je razumijevanje na određenom nivou, a podučavano je do mjere koju ljudska bića mogu shvatiti. Znate, postoje Buddhe iznad Buddha, postoje Rajevi iznad Rajeva i postoje Bogovi iznad Bogova. Pa, koliko je velik kozmos? On je jednostavno bezgranično i beskrajno ogroman. Dostigavši točku koju sam danas dostigao u izvršavanju Fa- ispravljanja, iako već radim na posljednjim stvarima, oni naj, naj osnovniji elementi koji sačinjavaju kozmos su gigantska bića koja postoje na način da se, čak i bićima s visokih nivoa u kozmosu, čine neusporedivo golemim i nedostižnim, a kamoli ljudima. Drugim riječima, postoji toliko gigantskih bića u kozmosu, a svi bogovi imaju svoje načine potvrđivanja sebe i imaju Fa – principe koje su stvorili temeljeno na njihovom razumijevanju kozmosa. Ovdje se koristim ljudskim jezikom kako bih to opisao. Štoviše, postoje na tisuće milijuna različitih, gigantskih kozmičkih sustava u kozmosu. I ti gigantski sustavi naravno prolaze kroz posljednje Fa- ispravljanje cijelog kozmosa.


Razmislite o ovome, ako su ti gigantski sistemi Bogovi, zar se neće pitati; "Kako to da ste vi Buddhe navodno bolji od nas? Podučavaš Veliki Zakon Kozmosa kroz Buddha Fa i ispravljaš cijeli kozmos s Buddha Fa. No, naš sistem nije direktno povezan s tvojim i kako vi Buddhe možete ispraviti naš Fa ovdje? Kako bogovi tvog sistema mogu upravljati stvarima našeg sistema? Jesu li ti pristupi Fa- ispravljanja prikladni za naš sistem? Imamo potpuno drugačija shvaćanja o tome na koji način životi postoje i mnoga naša razumijevanja su nepodudarna. Što bi mi trebali shvatiti iz načina na koji se ti predstavljaš? Uzimajući u obzir tu nepodudarnost, kako ti možeš ispraviti naš Fa?" Kozmos je nevjerojatno kompleksan i zastrašujuće ogroman i postoje ogromne razlike u načinu na koji životi postoje, misle i razumiju život. Ljudska bića misle da su dosta dobra, a neki bogovi misle: "Ta ljudska bića koja se šeću ulicom dok im se ruke njišu amo-tamo su tako ružna." (Publika se smije) "Pogledaj moja velika krila i moje tijelo nalik na lava, ono je tako veličanstveno." (Publika se smije) Postoje još veće razlike između naših shvaćanja života i shvaćanja bogova u udaljenim, gigantskim sistemima. (Oni mogu reći) "Ono što ti smatraš dobrim i lošim je drugačije ovdje pa kako Fa- ispravljanje može odrediti dobro i loše ovdje gdje se mi nalazimo?" Razlike među (samim) bićima su također ogromne. Veliki Zakon koji ja prenosim je fundamentalni Veliki Zakon Kozmosa koji obuhvaća sve. Samo je manifestacija u obliku slika Buddhe i budističkih principa. Oni ne znaju za ove stvari i zato razmišljaju na takav način. 


Onda, drugačije gledano, zar Fa- ispravljanje ne utječe na bića u svim sistemima? Ako su svi oni uključeni, pa onda, bogovi u tim sistemima života ne znaju tko ste vi uistinu i hoće li vam pustiti da radite što god želite? Budući da se  ovo pitanje odnosi na cijeli univerzum, kako se ne bi uključili? Svaki sistem ima svog gigantskog vladara, a može li taj vladar samo sjediti i gledati?        (Učitelj se nasmijao) Zapravo, čak i kad je svo njihovo znanje ujedinjeno, oni znaju samo o stvarima u njihovim područjima i nemoguće je da oni znaju stvari koje su iznad njih, stvari koje su na višem nivou ili finalne stvari. Zato oni misle: „Budući da se se ovo pitanje dotiče nas, kako ti možemo dopustiti da radiš što god želiš s nama? Ja, poput drugih, imam nebrojena živa bića i ja isto želim pokušati i biti izabran:" Ako (bogovi) u svim sistemima gigantskih kozmičkih tijela misle na ovaj način, zar to onda ne znači da su svi sistemi napravili nešto naspram Fa- ispravljanja? Prema tome, ova sićušna, malena Zemlja je postala žarišna točka Fa- ispravljanja univerzuma. 


Ja sam često puta rekao kako je Zemlja žarišna točka Fa- ispravljanja univerzuma, ali nitko ne može zamisliti koliko je zapravo ogromno ovo kozmičko tijelo. Nemate dovoljno ogroman koncept kojim bi to shvatili. Ono je apsolutno ogromno. Unatoč tome, svi oni su na Zemlji uspostavili načine na koji su se htjeli manifestirati. Izričito, ljudski rod je prošao kroz desetke milijuna godina -- govorit ću samo o novijim vremenima, a ne o dalekoj prošlosti – i nebitno koliko je to godina, nakon što je prethodna ljudska civilizacija prošla kroz degeneriranje i uništenje, ljudi koji su ostali su ušli u ovaj ciklus ljudskog postojanja, započeli su u uvjetima u kojima nije bilo sredstava za život i došli su do točke na kojoj se danas nalaze. U jeziku moderne znanosti, započeli su u tzv. "Kamenom dobu". Ali teorija evolucije je, naravno, neutemeljena. Bilo kako bilo, povijest koja je relevantna za bića ovog ciklusa obuhvaća približno deset tisuća godina, a oko sedam tisuća godina je relevantno za novije civilizacije. To jest, povijest koja je povezana s formiranjem ovog ciklusa civilizacije je duga oko sedam tisuća godina. Tijekom ovog procesa, kako su se bića ponašala i sve što se odvijalo kroz povijest je direktno povezano s Fa- ispravljanjem. Ali ono što je urađeno za vrijeme drevnih vremena je jednostavno bilo polaganje temelja za ljude kako bi bili sposobni razumjeti Fa i koncepte bogova, definiralo je kakvi ljudi trebaju biti i kakve trebaju biti ljudske misli i koncepti i (usađujući u ljude) opširna unutarnja značenja kulture, koja uključuje kako razlikovati dobro od lošeg, ljepotu od ružnoće, dobrotu od zlobe itd. Sveukupna drevna povijest ovog perioda je bila proces utemeljenja ljudskog razmišljanja i utemeljenja njihovog ponašanja. Danas, način na koji se ljudi ponašaju i kako razumiju prirodu i sveukupan svijet – sve te stvari su utemeljene za vrijeme dugih, dugih godina. Da nije bilo toga, ljudski umovi bi bili prazni i njihovo razmišljanje bi nalikovalo životinjskom. Da je to tako, kako bih danas mogao podučavati ovaj Fa? Kako bi se bogovi mogli reinkarnirati na ovaj svijet putem ljudskih tijela? Kako bi bogovi gledali na ljudska bića? Tako da, ljudskim bićima je bilo potrebno dati proces kojim su utemeljili dovoljno  razumijevanja i postali posve razvijeni. Prošavši sve to, oni su se pojavili kao današnje čovječanstvo. 


Međutim, kroz ljudsku povijest, nije bitno koliko tisuća godina je prošlo, ništa nalik današnjem čovječanstvu nije postojalo. To je zbog toga što je prošlost bila za postavljanje temelja, a danas je vrijeme kada se stvari odvijaju. U prošlosti, život čovječanstva je bio relativno jednostavan, bilo na Istoku ili na Zapadu. Kina je cijelo vrijeme bila glavno mjesto na kojem su bogovi pokazivali put i sijali kulturu. To što se Kina u novije vrijeme naziva "Srednjim kraljevstvom" je znak koji ukazuje na to. Ostala mjesta su služila kao i publika koja promatra  glavnu svjetsku pozornicu i kao sporedne uloge. To je bio tijek i svrha povijesti. Onda, zašto su se u novija vremena, odjednom pojavile svakakve vrste kultura, teorija i društvenih fenomena? To je rezultat manifestiranja stvari različitih gigantskih kozmičkih sistema na najnižem nivou, u ljudskom svijetu, a razlog za to je taj da bi one mogle biti izabrane. Kao što znate, bilo to u Kini ili na Zapadu, u drevnim vremenima, osim nekoliko velikih religija, niti jedna druga sfera (društva) nije imala neovisni kulturni sistem ili formu. Na primjer, post- Renesansna glazba i likovna umjetnost, razne teorije u novijoj povijesti i način na koji su se različite profesije manifestirale u društvu u novijoj povijesti – uključujući pozitivna i negativna ponašanja čovječanstva – sve to se pojavilo preko noći u jednoj eksploziji aktivnosti. Posebno zadnjih približno stotinu godina je vrlo brzo promijenilo ljudsko društvo koje je postojalo tisućama godina u to što je danas. To je prljav ljudski svijet, dok se još mnogi ljudi osjećaju samozadovoljno i misle da je znanost čovječanstvu donijela napredak. Današnje obrazovanje vodi ljude tome da jedino temelje svoje razmišljanje na krivoj teoriji evolucije i da vjeruju da su se ljudska bića evoluirala do ovog stanja, da je društvo dostiglo visok nivo znanstvenog napretka i da je čovječanstvo kreiralo svoju civilizaciju – kreiralo modernu civilizaciju. Ali, to uopće nije tako. Ishod toga je da mnogi ljudi, pod utjecajem takvog načina razmišljanja, uživaju u znanstveno skovanoj tzv. civilizaciji. A oni koji su obrazovani u modernoj znanosti i koji su ateisti izgleda da su našli savršeno okruženje, nalaze to jako ugodnim! Ugađaju si najviše što mogu i modernih, devijantnih umjetničkih formi ima na pretek, čineći ovo društvo naočigled blistavim.


Zapravo, bogovi nikad nisu htjeli da ljudska bića žive svoje živote na ovaj način. Ljudska bića ne mogu vidjeti proces karmičke odmazde u ljudskom društvu niti uzročno - posljedičnu vezu stvari, tako da ne razmišljaju o posljedicama ičega što rade jer su slijepi kad se radi o temeljnim razlozima. Kao rezultat toga, nemaju nikakvog osjećaja zadovoljstva. Zapravo, bez obzira na to koliko blistavo  društvo postaje, čak i da razvoj premaši ovaj današnji stupanj, ljudi još ne bi bili zadovoljni.  Jesu li bogovi stvorili ljude zato da bi oni beskrajno težili za stvarima? U prošlosti, kad bi netko imao dobrog konja, vau, osjećao bi se da je stepenicu iznad svih ostalih. I kad bi jahao na tom dobrom konju niz ulicu, ljudi bi zadivljeno govorili: "Vau, kako dobar konj! Vidi kakvog dobrog konja ima taj čovjek." Imali su isti osjećaj kao što imaju ljudi danas kada netko ima dobar automobil. Ali da danas netko jaše niz ulicu na konju, ljudima bi to bilo čudno, jer ljudi više nemaju taj koncept. Danas, kad ljudi vide dobar automobil, kažu: "Vau, kako dobar auto, koji dobar "konj" (riječ konj je ovaj put u smislu automobila jer u kineskom jeziku znak za "dobar konj" je isti kao naziv za automobil marke BMW)." (Publika se smije, Učitelj se smije) "Taj automobil je prekrasan." Ljudska bića mogu živjeti u drugačijim okolnostima ali još uvijek imaju iste osjećaje u njihovim životima. Da ljudima nije dan ovaj moderni stil života, ne bi znali kakvo je ovo stanje. Tijekom prošlih nekoliko tisuća godina, kad su ljudi živjeli u normalnom stanju u kojem ljudska bića trebaju biti, zanimljive i ljupke stvari u njihovim životima su im pružale podjednak osjećaj zadovoljstva. U kozmosu, ovo je samo nivo na kojem su ljudska bića. Danas, ljudi imaju automobile, ali kad saznaju o letećim tanjurima koji ne zahtijevaju energiju koju koristimo danas, koji se mogu trenutno podići u zrak i koji poput bljeska dođu bilo gdje oni žele ići, pa (oni će misliti) to je čak još povoljnije! Tko bi tada više želio automobile? "Od kakve koristi je automobil? To je tako staromodno!" (Publika se smije). Zapravo, kad bi moderni ljudi uistinu živjeli na taj način ni tada ne bi bili zadovoljni, nastavili bi težiti ka još boljim stvarima. Naravno, kad god su ljudska bića sposobna nešto stvoriti, to su bogovi na djelu, to nije rezultat radnji tih ljudskih bića. Ono što je dano ljudskim bićima u današnje vrijeme nije bilo namijenjeno za to da oni ovako žive. Njihova namjera je bila da prikažu kreacije svojih sistema kako bi imali šansu da budu izabrani. Drugim riječima, iako neki ljudi teže ka stvarima u njihovom tzv. istraživanju, te stvari nisu dobivene kroz težnje ljudskih bića. Ljudska bića ne mogu vidjeti kroz ovu iluziju, ne mogu vidjeti istinu i tako si udovoljavaju do najvišeg stupnja u ovom modernom društvu. 


Ali ove stvari nisu dane ljudima za njihovo uživanje. Bogovi nikada nisu htjeli pretvoriti ljude u ono što su ljudi danas, jer njihova svrha je bila ta da demonstriraju sebe.  Neki ljudi misle da vode tako lijep život, skoro kao da su u raju; ali naravno, to nije ni blizu onome što jedan bog ima. U ovakvim okolnostima, ljudi još manje brinu o posljedicama, još manje vjeruju u bogove, još više su podložni stvaranju karme i uništavaju se još brže. Današnja industrija je ozbiljno zagadila ekološki okoliš i uzrokovala da sama materija postane deformirana. To je nešto što ljudsko društvo nikad neće moći riješiti. I, to je ozbiljno utjecalo na druge dimenzije u kozmosu. Kako je kozmos cikličan sistem, stvari koje su izbačene  od strane bića u jednoj dimenziji su još dalje izbačene od strane onih u višim dimenzijama. Kad je nešto što životi ove ljudske dimenzije izbace  nečisto, onda stvari koje su izbačene u višim mjestima sve postaju, nivo za nivoom, nečiste. Tako da je devijacija modernog ljudskog društva, uključujući devijaciju njegovih predodžbi, imala utjecaj na bogove i uzrokovala je čak i devijaciju bića visokih nivoa. Pa, zašto se Fa- ispravljanje kozmosa trebalo dogoditi? Pojava ove devijacije, naravno, nije ograničena samo na ljudsku dimenziju. Različite stvari su se dogodile čak i u gigantskim kozmičkim tijelima. Ovdje govorim samo o manifestacijama u ovom mjestu gdje je čovječanstvo. 


Zapravo, naizgled bogata kultura koja se manifestirala u ljudskom društvu u novije vrijeme je zapravo ovdje donesena od bogova iz različitih kozmosa i udaljenih gigantskih kozmičkih tijela. Opisano u ljudskom kontekstu, to su načini na koji bića njihovih sistema održavaju sisteme. Ono što su donijeli ovamo je manifestacija Fa – principa njihovih sistema koji odlučuju o uzdizanju ili padanju nivoa jednog života; na najnižem nivou, nivou ljudskih bića. To je ono što su sve te stvari. Naravno, pod vodstvom Dafa, te stvari, ti oblici, mogu omogućiti da se život uzdigne, isto kao što mogu učiniti da život koji nije tako dobar, padne. Govorio sam o konceptu "Velikog Puta bez forme" i to je dovelo do ove rasprave. Jeste li razmišljali o činjenici da, ako su mnoga zanimanja i mnoga polja koja vidimo danas donesena ovdje iz tih dalekih sistema bića i ako Dafa učenici kultiviraju u ovom okruženju, s Dafa učenicima koji se kultiviraju u različitim zanimanjima, zar to onda nije kao ispravljanje (tih sistema) putem Fa ? Zar to nije priznavanje njihovog postojanja? Zar to nije spašavanje istih?


Naravno, neće biti moguće da ostavim čovječanstvu njihove prikaze u ljudskom društvu. Ono što mi spašavamo su životi u tim sistemima. Kad bilo što dođe do mjesta gdje se nalaze ljudska bića, nivo (ovdje) čini da to postane vrlo loše i nisko, stoga naravno da Dafa i Dafa učenici ne mogu potvrditi te loše forme same po sebi. Uzmite religije za primjer. Oni koji istinski razumiju stvari se koriste formatima koje su te religije uzele kako bi sebe kultivirali, dok oni koji ne razumiju održavaju formate tih religija. Drugim riječima, ono što bogovi žele nisu formati kojima se čovječanstvo služi, nego da  vi ovdje koristite te formate kako bi se uzdigli. Kad se uzdižete koristeći se tim formatima, vi potvrđujete Fa, potvrđujete bogove i spašavate živa bića, zar ne? (Pljesak) Kultiviranje Dafa učenika u raznovrsnim zanimanjima je priznavanje bića u tim sistemima i to spašava sve te živote. Prije sam vam rekao sljedeće: ono što ja dajem je Veliki Zakon Kozmosa koji obuhvaća sve. Razmislite o tome onda, zar ovaj Fa nije enorman? Rekao bih da je toliko enorman da nema forme, nema forme a opet obuhvaća sve. ( Pljesak ) Fa- ispravljanje ispravlja sva bića u kozmosu i čini sve moguće kako bi spasilo sve originalne stvari koje su bogovi ovdje ostavili.


Na početku, niti jedan život nije znao što ja radim. Izvanzemaljski životi su čak mislili da sam ja jedan od njih. (Publika se smije) Nitko nije znao. Zato su se bogovi u različitim dimenzijama ponijeli na takav način da ignoriraju smetnje starih sila naspram mog Fa- ispravljanja. Ranije sam rekao da su bića u cijelom kozmosu griješila kad se radi o ovome. Rekao sam da su mi svi dužni jer ih ja spašavam. Ovaj Fa je temelj svih života. 


U stvari, bilo što u ljudskom društvu, sve dok ja to izaberem, može biti iskorišteno za kultiviranje Dafa učenika. Uzmimo glazbu kao primjer, nešto o čemu sam prije govorio. Ako su ljudi vođeni od strane Dafa dok uče i skladaju glazbu, mogu napredovati i imati inspiraciju, i stvari kojih će se dosjetiti i uvidjeti kao potrebne, sve će biti božanska otkrivenja. Dakle, drugim riječima, u kojem god polju se nalazili, kada ste sposobni unaprijediti svoje vještine, to je odraz da se neprekidno uzdižete. I ljudi mogu vidjeti da ste dobra osoba i netko tko kultivira svoje srce i um. Sa stajališta ljudskih bića, postajete bolja osoba. Kao rezultat učenja Fa i kultiviranja svog unutarnjeg ja, radite sve bolje i bolje i bogovi vam daju mudrost koju zaslužujete; daju vam mudrost kako bi mogli shvatiti mnoge stvari dok učite, stvarate bolje stvari, unapređujete svoju tehniku i dosežete visine. Razmislite o tome, u ljudskom društvu, to može biti urađeno u bilo kojem zakonitom zanimanju, zar ne? Dok radite dobro na poslu, vi kultivirate sebe – zar ne možete napredovati na taj način? U današnjem društvu, mogao bih izabrati bilo koju formu kao format za vaše kultiviranje i omogućiti da vaše kultiviranje bude uspješno. (Pljesak) Samo ja nisam izabrao te stvari. Nisam izabrao te stvari za vas. Umjesto toga, izabrao sam formu Buddhe i da podučavam Fa kozmosa u budističkom formatu. I putem pet vježbi i putem kultivacijskog puta koji sam stvorio, naučio sam vas kako se kultivirati, time spašavajući sva bića, uključujući sve Buddhe, Taoe, Bogove i ljudska bića. Budući da postoji toliko puno formata, ja naravno nisam mogao izabrati sve njih. Izabrao sam budistički format. Ali istina je, ono što ja podučavam je Veliki Zakon Kozmosa. Iako se pojavljuje u formi budističkih principa i Fa i ja sam ga podučavao iz kuta budističkih principa i Fa, ono što ja zapravo podučavam je ultimativni Veliki Zakon Kozmosa. Putevi na koje vas ja vodim u vašem kultiviranju su sve putevi velikih božanskih bića  različitih kozmičkih sistema. Sve  do jedne stvarčice biva ispravljeno. Sve je obuhvaćeno ovim Fa, zar ne? Takav je Veliki Zakon.


Prije sam spomenuo da kada je Devet komentara izašlo prvi put, neki ljudi to nisu mogli razumjeti, i rekli su: "Zar se ne bavimo politikom ako ovo radimo? "Ali, što je politika? Pretpostavimo da ja, Li Hongzhi, vas stvarno uputim da se kultivirate putem politike – bi li se mogli kultivirati do uspjeha? (Pljesak) Apsolutno bi mogli. Sve dok bi u procesu rada kultivatori konstantno koristili Dafa da vodi njihovo kultiviranje i njihov trud da se poboljšaju te da postanu još bolje osobe, kad bi se asimilirali i kalili u Dafa, onda bi se kontinuirano poboljšavali, kontinuirano uzdizali i bili bi sposobni postići Ispunjenje. Da vas danas ja vodim da se kultivirate u formatu kralja i njegovih podanika, tako da se vi kultivirate kao podanici,da li bi se mogli kultivirati na taj način? (Pljesak) Apsolutno bi mogli, i definitivno bi jednako mogli postići Ispunjenje. To bi bila samo stvar toga kako ići tim putem, kako biti odgovoran prema svim bićima i kako omogućiti bićima da se poprave. Sve dok bi se pratilo vodstvo ovog Velikog Zakona, bilo bi moguće to postići. Kad se radi o specifičnim formama, nisam izabrao takve. Došavši do ove točke danas, ne bi bilo moguće za nas da izaberemo nešto novo iz početka. Mi se ovako kultiviramo, ovo je način na koji se mi kultiviramo.


Bivajući uslijed neznanja i iluzije, ljudi ne mogu vidjeti koliko je ogroman ovaj Fa. Da netko to uistinu može vidjeti, odigravanje njegovih vezanosti dok se kultivira bi bilo jednako griješenju naspram bogova. Upravo zbog toga što ljudi ne mogu vidjeti, te stvari se ne računaju kao grijesi. Jedna osoba može biti marljivija, dok druga može imati slabije razumijevanje. (Učitelj se nasmijao) Relativno govoreći, format iluzije čini (zahtjeve) za kultiviranje labavijima. Neki ljudi misle: "Bilo bi tako dobro kad bih znao sve i kad bih mogao vidjeti sve." Pa, u tom slučaju, vaš put kultiviranja bi bio toliko uzak da vam ne bi bilo dopušteno napraviti niti jednu jedinu grešku. Da postanete potpuno prosvijetljeni, ne bi vas se smatralo nekim tko se kultivira i ne bi vam bilo dopušteno kultivirati se. Prije nego što je počeo progon 20. srpnja 1999.godine, neki Dafa učenici su bili u stanju gdje su se nalazili na visokom nivou postupnog prosvjetljenja. Njima nije bilo dopušteno da se uključuju u odupiranje progonu. Nitko se ne usuđuje njih progoniti i oni se nisu uključili. Da su udružili sile mogli su zaustaviti progon, ali oni već sve znaju. Ono o čemu sam upravo pričao je o formi kultiviranja. Sada kad sam pričao o tome iz ovog kuta, mislim da su vam se umovi proširili, brzo ste shvatili mnoge stvari i sada imate bolje shvaćanje o tome koliko je enorman ovaj Veliki Zakon i koliko težine nose vaše odgovornosti.


Rekavši sve ovo, volio bih se vratiti unatrag i govoriti o nečem drugom. Kao Dafa učenici, imate izuzetnu prošlost i trebali biste također imati i izuzetnu sadašnjost. Ponekad, dok potvrđujete Fa, dok generalno radite za Dafa ili u vašem osobnom kultiviranju, mnoge nezadovoljavajuće stvari još uvijek postoje. Najprimjetniji i najveći problem koji se proteže neriješen već neko vrijeme je nešto o čemu su mi također bogovi potiho govorili, nešto što ih najviše muči. Ali nikada to nisam naglašavao i nikad o tome nisam diskutirao s teškim riječima. Zašto je to tako? Zato što je današnjim Dafa učenicima  trebalo malo ljudske hrabrosti dok su potvrđivali Fa. Zbog toga nisam govorio o tome. Htio sam sačuvati taj razgovor za finalno vrijeme – htio sam govoriti o tome kasnije, kada vrijeme bude dozrelo. Što je to onda? Kada Dafa učenici pogriješe, ne vole da ih se kritizira. Nitko ih ne može kritizirati, a kada ih netko kritizira, onda ih to izbaci iz takta. Kada su u pravu, ne vole kada drugi spominju stvari u kojima bi se mogli poboljšati; kada su u krivu, ne žele biti kritizirani. Uvrijede se čim ih drugi kritiziraju. Ovaj problem postaje jako velik. ( Pljesak )


Zašto sam čekao do sada da govorim o tome? Dok ste ranije potvrđivali Fa i izlagali zlo na vidjelo, nisam htio da budete slabašni dok radite stvari; u tom slučaju dok ste objašnjavali istinu imali bi tendenciju da to radite slabije, a ne punom parom. To bi bio problem da ste, kad su drugi negativno  komentirali dok ste objašnjavali istinu, jednostavno prestali na licu mjesta, bez da dajete bilo kakvo objašnjenje. Sada kad ste postali zreliji i racionalniji i kada znate na koji način rješavati stvari, sada kada (razgovaranje o ovoj temi) neće utjecati na vaše objašnjavanje istine, ja progovaram o tome što sam ostavio za danas. Problem koji imate s ovim se trenutno ističe jako upadljivo.  Kao kultivatori, razmislite o tome – govorio sam o tome u Zhuan Falunu i u mojim ranijim Fa predavanjima – rekao sam, "Ne uzvraćajte udarac kad vas udare, ne odgovarajte kad vas uvrijede." Kad se drugi prema vama loše odnose, trebate odgovoriti samo smiješkom i pustiti da to bude kraj toga. A kad su drugi zapetljani u konfliktu i vi ste samo promatrač, trebate razmisliti o tome "Kako ja mogu raditi bolje? Da sam ja u toj poziciji, bi li ja mogao kontrolirati svoj xinxing i suočiti se s kritikom i neodobravanjem kao kultivator?" U kultiviranju se radi o gledanju unutar sebe. I ako ste u pravu ili ako ste u krivu, trebate sebe preispitati. U kultiviranju se radi o oslobađanju od ljudskih vezanosti. Ako uvijek odbijate prigovore i kritiku, uvijek pokazujete prstom na druge i ako uvijek pobijate neodobravanja i kritike drugih, je li to kultiviranje? Kako je to kultiviranje? Navikli ste se na fokusiranje na nedostatke drugih ljudi i nikad ne uzimate za ozbiljno preispitivanje samih sebe. Kada kultiviranje drugih jednog dana uspješno završi, što je s vama? Zar se Učitelj ne nada da se vi dobro kultivirate? Zašto ne prihvaćate kritike i zašto se i dalje fokusirate na druge ljude? Zašto se ne kultivirate prema unutra i preispitate sami sebe? Zašto se uznemirite kad vas se kritizira? Koliko vas koji ovdje sjedite može ostati smireno kad netko iz vedra neba uperi prstom u vas i omalovažava vas? Koliko vas može ostati nedirnuto i tražiti razloge s vaše strane kad ste suočeni s kritikama i prijekorima od strane drugih?


Nije da vas okrivljavam – to ne znači da moji Dafa učenici nisu uspješni. (Učitelj se nasmijao) U vezi ovoga sada, to je zato što je Učitelj dopustio da dio te stvari ostane u vama. Ali, sada kad sam pričao o tome danas, od sada pa na dalje morate početi ozbiljno shvaćati ovaj problem. (Pljesak) U skorije vrijeme, neki učenici su mi često slali dopise, pisma i poruke govoreći mi kako je taj-i taj u krivu (publika se smije), ili koje probleme imaju te – i te osobe. Ja znam što se događa-- vrlo dobro. Kultivirajte sebe. Ja ne želim da okruženje koje imaju Dafa učenici postane takvo u kojem ljudi upiru prstom jedni na druge. Ja želim da okruženje bude takvo u kojem svatko može prihvatiti kritike i u isto vrijeme gledati unutar sebe. Ako svatko kultivira sebe, svatko gleda unutar sebe i svatko sebe dobro kultivira, zar konflikti neće biti rijetki? To je princip koji podučavam cijelo vrijeme, gledajući unatrag kad sam tek počeo podučavati Fa. Zar to nije tako? Poboljšanje za kultivatora definitivno ne proizlazi iz upiranja prstom, ne proizlazi iz kritiziranja od strane mene, vašeg Učitelja, niti iz vašeg upiranja prstom i vašeg međusobnog kritiziranja. Ono proizlazi iz kultiviranja sebe. Sada kad je Učitelj pričao o ovome u današnjem podučavanju Fa ovdje, od ove točke pa na dalje, morate početi ozbiljno shvaćati ovu stvar. ( Jak pljesak )


Mentalno se pripremite (publika se smije), možda ćete naići na ove stvari čim se vratite kućama. Ali, prije nego što naiđete na to, nećete znati da dolazi. (Publika se smije) Kada nastupe konflikti, nećete biti tretirani kao bogovi, niti će se stvari manifestirati na neki božanski način. Izgledat će kao i obično, i sve imaju iste forme kao konflikti koje obični ljudi imaju između sebe. I to da vi sačuvate obraz zasigurno neće biti nešto što se uzima u obzir. Izuzev mene, Li Hongzhia, nitko neće dobiti bilo kakvu vrstu posebnog tretmana. Ono što će se pojaviti definitivno neće ići izvan parametara zakona na ovom nivou. Dakle, sve će se manifestirati u formama specifičnim za ovo ljudsko mjesto. O ovoj temi, mislim da zbog toga što ste Dafa učenici koji su učili Fa i kultivirali se već dosta vremena, kada dođe do detaljnijih principa, vi ih znate, vi ste ih svjesni, bez toga da ja moram govoriti o njima.


Problem je postao dosta izražen. Jeste li znali, tijekom posljednjih nekoliko godina nekoliko bića s visokih nivoa mi neprestano šapuću u uho u vezi ovoga? Ali ja se nisam micao s mjesta. Trebalo je biti da Dafa učenici imaju dovoljno hrabrosti da otkrivaju istinu dok su išli uokolo potvrđujući Fa i zato nisam govorio o tome. Htio sam izabrati vrijeme, adekvatnu priliku da to uradim, da govorim o ovoj temi. Danas je pravo vrijeme, zato sam je izdvojio. Usput, reći ću vam da je ova stvar postala uočljiva općenito za sve nas. Kod nekih ljudi je to postalo toliko loše da nitko ne može reći ni riječ o njima. Izgleda da ja ne mogu ići dalje bez upućivanja na ovo. Neki ljudi su postali kao šibice – jedan potez i oni se zapale. Oni su poput mina – jedan korak i oni eksplodiraju. (Ponašaju se kao) "Ne možeš me kritizirati. Ja ne mogu podnijeti bilo kakve kritike." Oni više ne slušaju bilo kakav izraz neodobravanja ili nesuglasice, bilo da je namjena bila dobrodušna ili zločesta, namjerna ili nenamjerna; oni će sve u korijenu odbijati, a još manje će preispitivati sami sebe. Postalo je jako ozbiljno. Ja vas ne krivim, ali od sada pa na dalje svi morate obraćati pažnju na ovo. Morate doći do točke gdje ste sposobni primiti kritike, neovisno od koga one dolazile. Ako u tome ima istine onda se ispravite, a ako nema, onda ste pažljivi. Ako možete ostati nedirnuti dok vas se kritizira i kori, vi napredujete. (Pljesak)


Često imamo učenike koji govore, "Neki učenici znaju da imaju određene nedostatke i probleme, ali ipak ne daju da ih drugi kritiziraju." Naravno, ja ne predlažem svima da idete i kritizirate druge. Ali, kada drugi vide problem, ili ako vide da problem može utjecati na vaše objašnjavanje istine ili spriječiti vaš zajednički rad, onda bi oni trebali na to ukazati. Moja Zakonska tijela vam mogu dati naznake kroz usta drugog učenika. Prošli ste kroz tako dug proces kultiviranja i uložili ste puno toga. Uistinu ste naporno radili. Ja vidim sve što ste uradili. To je zaista izvanredno. Ali, spomenuvši ovo, to je nešto što na fundamentalnom nivou potvrđuje je li netko u  suštini kultivator; tako da ono što vas vodi do toga da ne primate kritike, ta stvar mora biti odstranjena. Čak i ako ste dobro radili u drugim domenama i ako ste loši samo u ovom jednom pogledu, još uvijek niste kultivator. U prošlosti, kultivatori bi prvo radili na tom pitanju i to je bila kvalifikacija za biti izabran kao učenik. Ja sam radio isto prije nego što je počeo progon Dafa učenika 20. srpnja, 1999.godine. Nakon 20. srpnja, 1999.g., nisam to naglašavao. Danas ponovo ističem ovo pitanje, i ujedno, za vas eliminiram fizičku supstancu koja se stvorila. (Pljesak)  Ali vi morate ispraviti tendenciju koju ste stvorili – morate. Morate obratiti pažnju! Od sada pa na dalje, ako bilo tko ne može primiti kritike, on nije marljiv, ako bilo tko ne može primiti kritike ne pokazuje stanje jednog kultivatora, ili barem ne po ovom pitanju. (Pljesak) Ako netko još uvijek ne može proći ovaj test, reći ću vam, on je u vrlo ozbiljnoj situaciji, jer to je najosnovnija  stvar za kultivatora, to je na vrhu spiska stvari koje treba eliminirati i to mora biti eliminirano. Ako se ne riješite toga, nećete postići Ispunjenje. Ne dopustite da to bude kao da obični ljudi rade posao Dafa učenika. Vi želite postići Ispunjenje, ne blagodati. 


Ako obični ljudi žele raditi Dafa stvari, mogu li to učiniti? Već i jesu. (Neki ljudi će vam reći,) "Povikao sam 'Dafa je veličanstven' i dijelio sam letke." Kada obična osoba radi ono što Dafa učenici rade, a ona se ne kultivira, hoće li ona moći dostići Ispunjenje isto kao Dafa učenici? Ne, neće. Ali, ta osoba je uradila tako ogromnu stvar, i u ovom povijesnom trenutku, štoviše. Kako će se gledati na ovu stvar? Ona će uistinu zauzvrat dobiti blagodati, neizmjerne blagodati. Nadam se da vi koji sjedite ovdje, koji ste se kultivirali toliko dugo, nećete završiti s povratom blagodati, zar ne? (Publika se smije). Ono što vas čeka su još veće stvari, još veličanstvenije i sve one za koje je uistinu izvanredno da ih ima jedan život. Tako da kultiviranje Dafa učenika nije za osiguravanje nagrade u vidu blagodati. Od sada pa na dalje, pored vaših interakcija s običnim ljudima, vi trebate napraviti duboke promjene kad se radi o interakciji s drugim Dafa učenicima. Sada kad sam govorio o svemu ovome, morate ustrajati i ostvariti to. ( Entuzijastički pljesak )


Usput ću spomenuti nešto. U skorije vrijeme postoji jedno pitanje koje je  vezano za Dafa učenike u regijama koje se ne odnose samo na poznatu situaciju u Sjevernoj Americi...mnogi Dafa učenici su uključeni u prodavanje karata i pripremanje za NTDTV Kinesku gala novogodišnju predstavu. Bilo je hladno, tako da ste jako naporno radili i srčano ste to radili. Vidio sam da, kako bi  promovirali prodaju karata, Dafa učenici su nastupali na ulicama obučeni u tanku odjeću, a bilo je jako hladno. Možda zato što ste sve to radili niste puno razmišljali o tome. Ali to je bilo drugačije u očima bogova. I ja kao vaš Učitelj, ja sam također bio dirnut. Vi ste nevjerojatni. Govoreći o ovome, reći ću vam zašto je globalna Kineska gala predstava tako važna. Jeste li svjesni koje ogromne stvari stoje iza Kineske novogodišnje gala predstave? 


Zla KPK se oduvijek služila scensko-glazbenim umjetnostima kao alatom za promoviranje partijske kulture, ispiranje mozga i indoktriniranje kineskog naroda. Svi ljudi iz kontinentalne Kine znaju da svake godine postavlja tu "(KPKTV) Proljetni festival" predstavu, da svi programi glorificiraju zlobnu Partiju i da su izrazito politički nastrojeni. Ali NTDTV Kineska novogodišnja gala predstava je još veća – zove se " Kineska novogodišnja globalna gala predstava". "Globalna" znači međunarodna. A, ako je međunarodna, onda mora dostići međunarodni kalibar, zar ne? Naši učenici su uistinu izvanredni, uzimajući u obzir da su tijekom zadnjih nekoliko godina uspjeli prezentirati gala predstave tako dobro i dostići tako visoku kvalitetu. Nije bitno kakva je bila sveukupna kvaliteta ili kakvi su bili individualni nastupi, ljudi barem nisu mogli vidjeti bilo kakve primjetne mane. (Učitelj se smije) (Publika se smije, plješće). Reakcija je bila vrlo pozitivna. Zato su zahtjevi postavljeni jako visoko za svakog izvođača, za koreografe i ravnatelje, skladatelje, orkestar, itd. Tako da u nekim stvarima moramo početi od elementarnih stvari. Također, kao što znate, prije sam rekao nešto: Bilo to da je to sveukupan efekt gala predstave, pjesme koja je otpjevana ili glazbena nota koja je odsvirana, sve te stvari koje rade Dafa učenici imaju efekt potvrđivanja Fa u drugim dimenzijama. Energija koja se odašilje je vrlo jaka i ona rastapa zlo. Još jedna stvar, ljudi u budućnosti će pratiti ono što rade današnji Dafa učenici. Dafa učenici preuzimaju vodstvo u tome da ostave određenu kulturu za ljude budućnosti i čiste od kulture zle partije, zar ne? Zbog toga je zlobna KPK bila toliko podmukla i pokušava stvarati probleme. Izvedbe imaju izravan učinak potvrđivanja Fa i spašavanja živih bića. Njihov utjecaj je, dakle, jako značajan i njihov učinak je vrlo dobar. Kad bi mogli ovo nastaviti raditi non – stop, umjesto da, kao što trenutno, imamo samo par predstava; kad bi mogli postaviti više predstava, pomislite onda koliko živih bića bi bilo spašeno! Jeste li svjesni da, kada oni koji su gledali gala predstavu izađu iz kazališta, sve njihove loše misli su likvidirane? Sve njihove loše misli su nestale. (Pljesak) To je razlog zbog kojeg je ljudi doživljavaju tako snažno.


To je sve što ću reći. Naravno, znam da želite čuti više. (Učitelj se smije) (Pljesak) Znam da tijekom ovog vremenskog perioda imate puno problema u vašoj situaciji i postoje različita mišljenja među našim učenicima. Sada ću posvetiti nešto vremena tome da odgovaram na vaša pitanja. Možete proslijediti papiriće s pitanjima. (Pljesak) Kako bi mogli riješiti neke konkretne teme ovdje, pitao bih učenike koji žele proslijediti papiriće s pitanjima da svoja pitanja stave na vagu i procijene  trebaju li biti postavljena. (Učitelj se smije) U suprotnom, mogli bi poslati cijelu hrpu papirića i ne bi mogli proći kroz sve njih. Sada možete nastaviti i proslijediti vaše papiriće. 


Učenik: Objašnjavali smo istinu i razotkrivali zlo iz kuta ljudskih prava tim što smo redovito slali e-mailove mainstream društvu, vladama i organizacijama u različitim zemljama i imali smo velike rezultate. Sada imamo bazu podataka koja sadrži milijune adresa. Neki ljudi misle da ovaj naš dragocjeni izvor treba biti korišten prvenstveno za našu glavnu zadaću, koja je objašnjavanje istine i razotkrivanje zla, dok drugi misle kako bi trebali maksimalno iskoristiti ovaj izvor koristeći se njime za slanje drugih stvari poput obavijesti o događanjima, priopćenja, promocije Gala predstave i komuniciranje radi aktivnosti vezanih za zagovaranje ljudskih prava u Kini i sl. Ovo je specifično pitanje, ali vrlo je važno, jer ako se ispravno ne upravlja moglo bi imati negativan učinak.


Učitelj: Prvo trebate biti na čisto s tim što vi to radite danas. Vi spašavate živa bića, tako da stvari koje su nevezane za spašavanje živih bića nisu među stvarima koje vi trebate raditi. Jednom kad ste ljudima rekli činjenice o progonu Dafa učenika i o Dafa, sve druge stvari su manje bitne. 


Naravno, ove specifične teme bi se trebale pregledati slučaj po slučaj. Motivirati ih da se pridruže običnim ljudskim pokretima za zagovaranje ljudskih prava nije odgovornost koju Dafa učenici snose. Mediji kojima upravljate se mogu donekle fokusirati na te aktivnosti, javnosti pružati informacije o njima i razotkrivati zlobnu KPK. No, postoji jedna stvar koja vam treba biti jasna. Svrha vašeg postojanja nije za napore vezane za zalaganje za ljudska prava; nego, zalaganje za ljudska prava se dogodilo kako bi pomoglo Dafa učenicima u potvrđivanju Fa. (Pljesak) Trebate znati koji su vaši prioriteti! Ako promovirate karte za Gala predstavu, namjera toga je, naravno, kako bi im pomogli da čuju za Dafa i Dafa učenike. (Učitelj se nasmiješio) 


Učenik : Imamo jednu ideju. Razmišljamo o tome da napravimo dokumentarce o modernim vremenima u Kini i o novijoj povijesti Kine koji bi mogli biti popularizirani, a uradili bi to kako bi se ispravila kriva shvaćanja koje ljudi imaju o povijesti.



Učitelj: Da, znam za te stvari. Možete ići naprijed i uraditi ih. 


Učenik : Kako možemo razlučiti koji su pravi povijesni materijali i iz njih izvući prave zaključke?


Učitelj: Kad se radi o povijesnim činjenicama, ako postoje dokumentarci (na koje se možete osvrnuti), to bi bilo najbolje, jer oni neće biti lažni. Ako učite o stvarima sakupljajući dokumentaciju iz raznovrsnih izvora, onda mislim da ćete doći do najispravnijih zaključaka. Trebate biti oprezni kad se radi o jednoj stvari, a to je da su sve stvari postavljene od strane zlobne KPK lažne, tako da im ne biste trebali vjerovati. Svih ovih godina, ta zlobna Partija obmanjuje kineski narod, obmanjuje obične građane. 


Učenik : Primili smo dosta pozitivnih mišljenja kad smo objašnjavali istinu i razotkrivali zlo osnovnim organizacijama u mainstream zapadnjačkom društvu. Neki ljudi su nas pitali kakve konkretne korake bi mogli poduzeti. Iz ovog razloga, utemeljili smo fundaciju savjesti kako bi se ljudi dobre volje, koji nisu praktikanti i žele nas podržati, mogli uključiti. Imamo pitanje: ako netko želi donirati novac Dafa učenicima koji su žrtve progona, kako bi dostavili te donacije do tih učenika i kako koordinirati te stvari? Kako upravljati donacijama i sakupljanjem fondova u budućnosti? 


Učitelj : Govorio sam vam o ovome još ranije kad sam podučavao Fa. Rekao sam da u Dafa kultiviranju ne možete sakupljati fondove niti sakupljati materijalne stvari; to radeći bi se samo poticale vezanosti, a to uopće nije dobro za vaše kultiviranje. Osim toga, vi se kultivirate u običnom društvu, tako da obični ljudi vas ne trebaju uzdržavati. Naravno, imamo neke Dafa učenike koji su opatice i monasi, ali njihove situacije su jedinstvene. Ovdje samo generalno govorim o stvarima. Tako da u ovim okolnostima, ja apsolutno zabranjujem sakupljanje fondova – ne možete tražiti niti sakupljati novac od učenika, ne možete tražiti novac od javnosti kao što rade ostali u religijama. Mi ne radimo niti jednu od tih stvari. 


Ali situacija se promijenila od početka progona 20. srpnja 1999.godine. Dafa učenicima treba novac kako bi objašnjavali istinu i spašavali živa bića, a njihovi osobni prihodi su limitirani i progon traje već dugo vremena. Potrebno je dosta novca kako bi se rješio ovaj problem i razotkrio progon. U krajnju ruku, potreban je novac za tiskanje letaka. A televizijska postaja, radio stanice i novine, sve to zahtijeva novac. Mnoge druge stvari, mnogi projekti također zahtijevaju novac.  U ovakvoj situaciji, rekao sam Dafa učenicima koji su odgovorni za određene projekte da možete pitati za sponzorstvo jedino od vlada različitih zemalja, različitih vrsta fundacija ili velikih korporacija. Međutim,, stare sile su u tom pogledu žestoko stajale na putu. Tijekom posljednjih nekoliko godina postoji veliki interes za investiranje u Kinu i mnoge zemlje su tamo investirale, tako da se ne usuđuju dati bilo kakvu financijsku potporu Falun Gongu iz straha da će KPK otežavati njihovim poduzećima. Izgleda da izdaju svoju savjest kad se radi o ekonomskim interesima. Zbog toga, jako je teško dobiti novac od njih. 


Mnogi naši učenici su u procesu objašnjavanja istine vidjeli da postoje zaista jako dobri ljudi koji se, kad postanu svjesni zloće ovog progona, nude donirati novac našim učenicima. Što trebamo činiti u takvim slučajevima? Još uvijek vam govorim istu stvar: Pokušajte kako god možete da ne tražite donacije od javnosti, ne činite to. Ako netko iskreno inzistira na nuđenju donacije, onda je u redu da to primite, i vi to možete iskoristiti tamo gdje fali novca. To bi bilo to. Ne savjetujem vam da to radite, ali ako netko iskreno inzistira na tome da nudi donaciju, onda im se ponekad može činiti čudno što ne prihvaćate. U tom slučaju, prihvatite to. Ponekad možete spasiti ljude jedino kad radite stvari na način na koji je njima razumljiv. Tako da, ako naiđete na takvu situaciju, tada samo prihvatite (donaciju). 


Međutim, pobrinite se za to da se novac ne upotrijebi neispravno. Znam da smo imali probleme s rukovođenjem novca za neke projekte u nekim mjestima. No, ne želim ulaziti u to. Ako kod vas postoji problem u ovom pogledu, meni se čini da se vi više ne želite kultivirati. Svi bogovi vas gledaju. Ako kultivator ima ovaj problem, to je užasno opasno.


Učenik: Kako pravilno upravljati vezom između truda oko zalaganja za ljudska prava, čija je svrha prekid progona, i podržavanja ljudi da naprave " Tri odstupanja"?

Učitelj : (Podržavajući) "Tri odstupanja", vi spašavate ljude, spašavate živa bića i spašavate ljude kontinentalne Kine. Ovo nije pitanje vezano za područja izvan kontinentalne Kine. Kao što sam govorio, kad se cijeli zlobni istočnoeuropski komunistički blok raspao, tamošnji ljudi su uradili ono što je trebalo biti urađeno – oni su ga natjerali na raspad. Ljudi u kontinentalnoj Kini to tek trebaju uraditi, kako bi se očistili od prljavštine oni se moraju izdvojiti iz pokvarenih organizacija zlobne KPK.


Kao što sam govorio ranije, zalaganja za ljudska prava su stvari običnih ljudi, a Falun Gong apsolutno nije politička grupa. To vam mora biti jasno u vašim mislima: Bilo da su to oni iz kontinentalne Kine koji su prešli na dobru stranu, bilo da su oni koji su istupili naprijed i zalagali se za Falun Gong, to je zato što su bogovi uredili da oni pomažu Dafa učenicima, definitivno nisu Dafa učenici ti koji bi trebali pomagati njima. Nije problem ako naši mediji izvještavaju o njima i pokazuju brigu za njih. Ali ne biste trebali pomutiti vaše prioritete niti pobrkati ono što trebate raditi a što ne. Ove stvari vam trebaju biti jasne! Mi nismo politička grupa običnih ljudi pa se ne trebate potpuno posvetiti ovim stvarima. Ali možete se koristiti svojim medijima kako bi izvještavali o njima i razotkrivali progon. Naravno, neki ljudi su bili izravno progonjeni jer su istupili naprijed i zalagali se za Falun Gong. U tom slučaju možete obratiti više pažnje i opširnije pokrivati te priče; posebice, morate pratiti situaciju vezanu za njihovu sigurnost.  Nema problema ako radite bilo koju od ovih stvari. Ključ je da vam mora biti jasno – pažljivo slušajte sada – u redu je da im vi pomažete da urade određene stvari, ali vama treba biti jasno da su se te stvari dogodile kako bi pomagale vama i da su za vas kultiviranje i spašavanje živih bića na prvom i glavnom mjestu. (Pljesak) 


Učenik: Mogu li se formule za pet vježbi prevesti na druge jezike? 


Učitelj: Kada su na početku radili na engleskom prijevodu, rekao sam da se formule Fa- ispravljanja ne prevode. Onda, zbog čega se one ne mogu prevoditi? Formule Fa- ispravljanja su povezane sa zvukom u kozmosu, sa mnogim faktorima u kozmosu i sa porukama u kozmosu. Jedino će artikulirajući i aktivirajući njih biti generiran ogroman utjecaj koji proizlazi iz usklađene pomoći kozmosa. Neće imati taj učinak ako je zvuk promijenjen. Bogovi ih razumiju. Oni znaju što vi artikulirate čak i kada ne proizvodite nikakav zvuk nego ih imate u mislima. Ako želite imati izravan utjecaj, to pak neće uspjeti (osim ako ne proizvedete ispravan zvuk). Zbog toga sam vam govorio da ih ne prevodite. 


Zapravo, kako vam već govorim duže vremena, kineska kultura je ta koju su bogovi predali dolje među ljudskim bićima. To je polu-božanska kultura. Zbog toga mnogi elementi te kulture imaju dubok sadržaj. Za razliku od toga, jezici i pisma drugih etničkih skupina ne postoje u nebesima. Kineski znakovi su, međutim, vrlo slični onim u nebesima. Način pisanja je isti kao i onaj u nebesima, ali kombinacije i potezi su drugačiji. Pisani oblici jezika drugih etničkih skupina nisu prisutni u nebesima. Kada ljudi vide nebeske bogove koji pokazuju određene stvari ljudima time što zapisuju nešto jezikom određene etničke grupe, to je zapravo slučaj gdje bogovi transformiraju stvari za ljude u riječi koje su oni sposobni razumjeti, to je sve. To što je polu – božanska kultura znači da kineska kultura nije u potpunosti božanska niti je u potpunosti ne-božanska – to je tako.


Učenik: Zanimanja kojima se ne bave Dafa učenici neće postojati (u budućnosti), zar ne?   ( Publika se smije) Poput, primjerice, tajnih agenata? (Publika se smije) 


Učitelj: Tako je, kao što sam prije govorio, tajni agenti neće postojati u budućnosti – njihova budućnost je poništena. (Pljesak) Što se tiče toga hoće li ostala zanimanja postojati, koliko ja znam izgleda da su zapravo Dafa učenici u svim zanimanjima. Znam da ima učenika na predsjedničkom nivou i da ima učenika na vrlo visokim društvenim pozicijama; samo se radi o tome da oni rade stvari na drugačiji način. Dafa učenici u kontinentalnoj Kini se nalaze u svim zanatima i zanimanjima; u svakom zanimanju postoje ljudi koji kultiviraju Dafa.


Učenik : Budući da se zla avet komunizma prvo pojavila u pariškoj komuni, ima li još uvijek  svoje korijene tamo? Postoji li još uvijek posebno u Parizu i Francuskoj? I kakav utjecaj ona ima sada? 


Učitelj :Njen korijen nije tamo; njen korijen je bio u Kini, ali ona je već iskorijenjena. Cjelokupna zla avet pokvarene Partije, cijeli crveni, zli zmaj je već uništen. I faktori koje je ona dugo vremena zasnivala u umovima ljudi i u svakoj kulturnoj sferi – sve te stvari se također čiste, one su u procesu čišćenja. Što se tiče (njenog utjecaja na  druge zemlje, pa, nema nikakvog izravnog utjecaja na zemlje koje nisu pod vodstvom  pokvarene Partije. 


Učenik : Možete li nam, molim vas, reći više o ulozi Minghui web stranice i posebno o ulozi njenih kopija na brojnim drugim jezicima?


Učitelj: Glavno svojstvo Minghuia je da prvenstveno izvještava o činjenicama progona Dafa učenika u kontinentalnoj Kini. To su izvještaji iz prve ruke koji razotkrivaju zlo, i više od 99 posto – čak 100 posto – izvještenih informacija je točno. Razlikuje se od drugih, konvencionalnih medija. Možete prevoditi činjenice (o kojima izvještava) na brojne jezike i postaviti ih na Internet. Ako imate tu sposobnost i sredstva, možete to uraditi i napraviti Minghui web stranice na brojnim jezicima kako bi ljudi diljem svijeta vidjeli dnevni sadržaj Minghuia. 


Učenik: Je li moguće da stare sile postave negativna bića u pomoćne duše (fu yuanshen) Dafa učenika? 


Učitelj : Ne razmišljajte previše o tim stvarima. (Publika se smije) Istina je da su stare sile iskoristile svaku priliku koja im se pružila. Uradile su grozne stvari čak i Dafa učenicima koje sam ja zaista upućivao i vodio kroz povijest. Svejedno, sve  dok Dafa učenici mogu pratiti zahtjeve za potvrđivanje Fa i Dafa zahtjeve, ne bi trebalo biti nikakvih problema. 


Učenik : Ako je to moguće, je li u redu da Dafa praktikanti oko tog praktikanta zajednički šalju ispravne misli kako bi u potpunosti negirali i eliminirali te stvari? 


Učitelj: To je nešto što je već uključeno kad šaljete ispravne misli i čistite se od loših faktora. Već odavno ste to počeli raditi. 


Učenik:  Može li Učitelj govoriti o utjecaju mehanizama, koji su postavljeni brojčanikom starih sila, na napore Dafa učenika u spašavanju živih bića?


Učitelj: U svakoj dimenziji postoji brojčanik, a brojčanici su zapravo manifestacija Fa prošlog kozmosa. Prolaze kroz mikrokozmos pa sve do makrokozmosa; tj. ovi brojčanici prolaze kroz dimenzije koje su stvorene od mikrokozmičkih čestica pa sve do onih koje su stvorene od najvećih čestica, koje su na površinskom nivou. I one imaju osovinu. Ovo je manifestacija Fa prošlog kozmosa. To neće biti tako u budućnosti. (Učitelj se smije) Zato sam mogao živim bićima reći o tome. Ali oni su napravili poseban brojčanik za Fa – ispravljanje i u svakoj dimenziji su potajno uradili određene stvari. Čak su uključili i ljude svijeta i postavili takvu vrstu brojčanika u ljudska tijela. To je razlog zbog kojeg kad se (brojčanik) pomakne, dogode se promjene u stanju stvari za ljudska bića na Zemlji. To je upravo zbog toga što su te stvari u igri. Tijekom Fa- ispravljanja sve te stvari su u procesu čišćenja, tako da one više ne igraju odlučnu ulogu. 


Učenici : Kakva je zrelost, postignuta kroz proces očvršćivanja, cjeline Dafa učenika naspram završetka Fa – ispravljanja? 


Učitelj: Kako stvari stoje sada, izgleda da u osnovi paralelno napreduju. 


Učenik : Ako pokvareni tajni agenti provale u naše domove, smijemo li se braniti? (Publika se smije) 


Učitelj : Da, u redu je da se branite. Zapravo, kad imate jako snažne ispravne misli možete ih čak imobilizirati. (Pljesak) Ali ako, kao kultivatoru, umjesto toga je vaš um nečist i u nedostatku ispravnih misli, ako ste bojažljivi unutar sebe, onda nećete moći to postići. 


Učenik: Na koji način glazbeni orkestar Divine Land Marching Band spašava živa bića? Možete li nam dati malo jasnije smjernice u vezi toga? (Publika se smije) 


Učitelj: Kad vas zanima, reći ću vam o tome. (Pljesak)  Znate, kada je glazbeni sastav sudjelovao u paradama u predgrađima New Yorka, Chinatown i Flushing, u obje prilike sam vidio ovu scenu: Kad je sastav svirao, emitirana energija je bila ogromna. Bilo da je to emitirana energija, zvukovi koje ste proizvodili ili same glazbene note, svi oni su imali učinak potvrđivanja Fa i odašiljanja energije. 


Taj dan tijekom parade u Chinatownu, nebrojeni bogovi u svakoj dimenziji nebesa – nebo puno bogova – su udarali u vojničke bubnjeve. I mnogi, mnogi rajski vojnici i generali su stupali prema naprijed. A energija emitirana dok su Dafa učenici svirali puhačke instrumente je bila jako snažna. Vidjeli ste u filmovima da su strujni valovi stvoreni eksplozijom atomske bombe ogromni, zar ne? Pa (emitirana energija) je bila čak još snažnija od toga. (Pljesak) To je zbog toga što su sastavni dijelovi energije emitirane od strane Dafa učenika bili veći od atoma i sve čestice na svakom njenom nivou su bile jako snažne. Drugim riječima, u to vrijeme, kad god se pojavio zvuk, veliko područje je bilo pokriveno blještavim svjetlom. Potreban je određen vremenski period da se završi eksplozija atomske bombe, a tada strujni valovi stvaraju ogromnu pješčanu oluju, zar ne? A područje postaje čisto tek nakon što se pješčana oluja slegne. (U našem slučaju) područje istog trena postaje čisto. A onda daleko od blještavih svjetala bila je ogromna količina dima i prašine od eksplozije i dok je glazba i dalje svirala blještava svjetla su se brzo pojačavala. Ubrzo je područje ponovno postalo čisto, a dim i prašina su se kontinuirano dizali u daljini. Gdje god su dosegla blještava svjetla, to je postalo čisto. 


Zato se dogodilo da, kad je sastav išao niz ulicu u paradi, mnoštvo ljudi koji su gledali – i ja sam gledao umove tih običnih ljudi – su jednostavno zanijemili. (Publika se smije) I Kinezi su samo gledali, bezizrazni. Umovi su im bili prazni. "Što se to događa," (pitali su se). Sve njihove loše misli su bile pročišćene, a nakon toga su ponovno počeli misliti (pljesak)  i rekli su, " Vau, Falun Gong je tako nevjerojatan!" (Publika se smije)  Neki ljudi su rekli, "Oh, kako je Falun Gong odjednom okupio tako veliki sastav u SAD-u"? (Publika se smije)  Smatra se velikim sastavom čak i za SAD. (Ljudi su imali osjećaj da) iz vedra neba se pojavilo toliko ljudi, svirajući sve te puhačke instrumente! A posebno se isticalo to da je sastav većinom bio ispunjen kineskim licima. Bio je mali broj Dafa učenika zapadnjaka, tako da su većina lica bila kineska. Tako da su Kinezi u Chinatownu razmišljali o njemu nakon što su ga vidjeli i oni su zapravo osjećali da je (sastav) pokazao kineski narod u dobrom svjetlu. (Publika se smije) To jest, neprijateljske stvari u njihovim mislima su nestale. Misli koje su igrale negativnu ulogu su nestale. (Sastav) je uistinu imao ovakav utjecaj. To je što se tiče Kineza (gledatelja). Bio je to jako neobičan prizor i za zapadnjake također – oni nikad prije nisu vidjeli nešto poput toga. (Oni su imali osjećaj) iz vedra neba se pojavio veliki sastav sa toliko kineskih lica! Mnogo ljudi je pljeskalo i vikalo "Hoćemo još!" Tako da je učinak bio odličan.


Naravno, u sastavu ima Dafa učenika iz drugih etničkih grupa, i oni su, također, izvrsni, jer Dafa učenici su jedno tijelo. Kada su učenici koji su dio sastava svirali, i oni sami su zapravo bili dirnuti. Osjećali su da je to uistinu sveto.


Učenik: Može li Gala predstava sljedeće godine održati međunarodnu turneju?


Učitelj: Stvari vezane za sljedeću godinu će ovisiti o situaciji. Ako nam financijska sredstva ne budu velika, to neće biti ostvarivo. Znate, putovanje je jako skupo za stotinu ili za nekoliko desetaka ljudi. 


Učenik: Neki dužnosnici u zapadnom društvu, koji su bili pod utjecajem KPK, su se loše ponijeli. Kada njima objašnjavamo istinu, možemo li im reći da se ponašaju više kao dužnosnik KPK nego kao dužnosnik iz demokratske zemlje?


Učitelj: Naravno, to je u redu. Teško je reći koga bi zlobna avet KPK mogla kontrolirati. To bi mogao biti dužnosnik sa zapada ili kineski dužnosnik. Kada je razmišljanje jedne osobe u skladu s njenim, ona će kontrolirati tu osobu. 


Učenik: Trebamo li vjerovati da će nam Fa dati mudrost? Vrijedi li pohađati obične tečajeve? Nedavno sam naišao na neke probleme s mojim pisanim projektom. Pitam se trebam li popraviti svoje vještine u pisanju ili postoje li drugi razlozi. 


Učitelj: Ako je ono što stvaraš na ispravnom putu, onda će biti manje poteškoća; ako nije na ispravnom putu, bit će teže. Ili, kada postoji problem s tvojim razumijevanjem nečega, bit će više poteškoća; a kada s tvojim razumijevanjem nema problema, bit će manje poteškoća. To je sigurno. Dafa učenici su postigli mnoga čuda. Možeš ići i učiti određene stvari. To, naravno, nije problem. Ali ako planiraš potrošiti puno vremena – recimo, mjesece ili godine – za naučiti nešto i vratiti se kako bi potvrđivao Fa, onda bih rekao da će stvari do tada biti završene. (Publika se smije) I ti bi to onda uzalud učio. Zato mislim da kada se radi o određenim pitanjima trebali biste dobro promisliti i sami procijeniti stvari. Kao Dafa učenik, trebao bi razmišljati o ovim stvarima kao kultivator. 


Učenik : Jesu li Devet komentara važni za vijetnamski narod? Moraju li Vijetnamci istupiti iz Komunističke partije? 


Učitelj: Bilo da je to Vijetnam, Kuba ili Sjeverna Koreja – kada padne kineski komunistički režim, oni će također pasti. Njihovo postojanje je uređeno kako bi malo podiglo samopouzdanje KPK. Kada bi KPK uistinu ostala sama, ti ljudi (iz KPK) ne bi bili u stanju niti podignuti glave pred svijetom. Činjenica je da je to aranžman starih sila. Ono do čega je stalo Dafa učenicima je da kultiviraju sebe; zbog toga što je zlobna KPK započela progoniti Falun Gong Dafa učenici ju, kao odgovor na progon zlobne KPK, razotkrivaju i razoružavaju njen progon. Korijen je u Kini. Kada se dezintegriraju faktori KPK, svi ostali će se dezintegrirati. Nema potrebe raditi nešto vezano posebno za njih. Iako su to sve društva pod vladavinom zlobne KPK, tamo se nije odvijao nikakav progon Dafa učenika. Tako da vi ne morate njih stavljati na prioritetno mjesto. U budućnosti, kada  propadne KPK, svi oni će propasti i to će biti to. Pa, sada ih nećemo dirati.


Učenik: Mnogi Dafa učenici su proizveli dosta odličnih umjetničkih stvari poput glazbe, poezije i pjesama. Možemo li ih predstaviti široj javnosti nakon određenog umjetničkog dotjerivanja i poliranja? 


Učitelj: To je dobra ideja, naravno. Kada bi svi ljudi počeli pjevati naše pjesme ili glazbu, zar to ne bi bilo sjajno? Kada bi veliki broj ljudi širom svijeta, uključujući ljude u kontinentalnoj Kini, nosilo majice s natpisom "Falun Dafa je dobar" na njima, rekao bih da zlobna KPK uistinu ne bi znala što raditi. (Publika se smije) Neki ljudi su predložili da se piše "Falun Dafa je dobar" ili " Istupite iz Partije" na novčanicama. (Publika se smije) Mislim da je to sjajna ideja. (Pljesak) Novac ne možeš bacati niti ga možeš uništiti. (Publika se smije)


Učenik: Svi Dafa učenici iz Haidian općine u Pekingu šalju pozdrave Učitelju. Učitelju, puno nam nedostajete! (Učitelj: Hvala vam!) (Pljesak) Budite sigurni, Učitelju, da ćemo sigurno dobro raditi tri stvari i dostići očekivanja našeg cijenjenog Učitelja! (Učitelj: Vjerujem vam.) (Pljesak)


Učitelj: Da je to bilo rečeno prije nekoliko godina, osjećao bih se kao da me učenici pokušavaju razveseliti. (Učitelj se nasmiješio) Sada osjećam da je to za pravo, i vjerujem u to. 


Učenik: Kako možemo učinkovitije spašavati homoseksualce? 


Učitelj: Oni su živa bića pa ih spašavajte kao i ostala obična živa bića. Spasite ih ako možete i odnosite se prema njima kao i prema ostalima. Što više gledate na njih kao na posebnu grupu, manje ćete biti sposobni spasiti ih. Samo ih spasite kao što bi spasili bilo koju drugu osobu. Spasite ih ako možete. Ako ne možete, onda ne možete. 


Učenik: Na video snimci podučavanja vježbi koja je snimljena ranije, postoji snimka Učitelja dok podučava Fa u Sveučilištu javne sigurnosti (kineskog naroda) sa zastavom zlobne Partije koja visi u pozadini dvorane. Trebamo li je nekako maknuti? Ili, trebamo li je ostaviti kao povijesni zapis? 


Učitelj: U redu je maknuti je. (Bila je tamo) zato što tada (ja) stvarno nisam htio gledati na KPK kao na najzlobniju stvar i uništiti ju, jer svim bićima je pružena prilika. Zbog toga što zlobna KPK progoni Falun Gong ona je postala, u vezi s ostalim bićima u kozmosu, zli demon. I zbog toga ona treba biti uništena i pročišćena – to je njihov izbor. 


Učenik : Trebaju li učenici u drugim regijama pružiti podršku Chinatownu u San Franciscu kao što su uradili s gradom New York?


Učitelj: Mislim da ako učenik ima mogućnost i prave uvjete, onda on ili ona može otići i pomoći. Razgovarao sam o ovome s odgovornim praktikantima u San Franciscu.


Učenik : Netko je dobio Fa i istupio iz Partije, ali iz straha se bez poštovanja odnosio prema Dafa  i sada je preminuo. Imaju li još uvijek  budućnost ljudi poput ovih? 


Učitelj: To ovisi o posebnostima situacije. Za Dafa učenika, istupanje iz Partije nije najvažnija stvar; zapravo, spašavanje živih bića i to da živa bića istupe iz Partije je najvažnija stvar. Što se tiče toga ima li i dalje budućnost netko poput te osobe, pa, činjenica da je dobio Fa a nije potvrdio Fa se smatra najvažnijom. 


Učenik : Svi koji su gledali Gala predstavu ove godine su rekli da je bila dobra. Možemo li pitati učenike u kontinentalnoj Kini da je cirkuliraju na široko i da na taj način dotaknu srca i dušu velikog broja živih bića? 


Učitelj: Da, možete to uraditi. 


Učenik: Učitelju, rekli ste da je osamdeset posto stvari koje su bile odlučene u pred- povijesnom vremenu bilo sabotirano od strane starih sila. Hoće li to utjecati na to koliko će krajnje veličanstven, harmoničan i zauvijek neuništiv biti kozmos budućnosti – kao prvobitno planirano?


Učitelj: Ono što su one uništile su samo stvari koje su bile planirane. One ne mogu vidjeti kakav je novi kozmos, čak i da žele. Osim toga, nakon što Dafa učenik Ispuni svoje kultiviranje i postane Bog ili Buddha, kada on zaželi stvoriti svoj svijet, on to može učiniti samo jednom mišlju, jer njegov Fa je već utemeljen. Tako da, ništa od (onog što si ponio gore) nije problem, to su sve trivijalne stvari. Što se tiče toga koliko su uništili i koliko je izgubljeno, to sve ovisi o tome je li nešto poželjno. Što god je poželjno može biti stvoreno, čak do te mjere da je potpuno restaurirano bez najmanje trunke razlike. 


Učenik: Otprilike prije pola godine neki učenici su započeli projekt. Ali zbog toga što se odgovorna osoba(e) nije htjela riješiti svoje ljubomore, pojavile su se smetnje i strašno otežale drugim učenicima koji su bili uključeni da hodaju svojim putem. Tijekom slijeda stvari, pristupi i taktike koje su korištene  bili su dosta grozni i oni su zaraženi partijskom kulturom. Također, većina (članova tima) se oslanjala na odgovornu osobu(e) i na Dafa udruženje, i ta činjenica je dovela do toga da oni imaju još gora kriva shvaćanja nas ostalih. Tada nisam objasnio mnoge stvari jer, kako sam tada shvaćao, to nije bilo samo kako bi se ja kultivirao, nego također da se i moji kolege praktikanti kultiviraju. No, nisam uspio shvatiti da se zlo natjecalo protiv nas u utrci s vremenom. Sve to je rezultiralo današnjom teškom situacijom i ja ne znam što činiti. 


Učitelj: Trebali biste više obratiti pažnju na to je li vaše razmišljanje ispravno. U konfliktu, što je  neugodnije  ponašanje druge osobe prema tebi, to je lakše tebi smatrati da je on u krivu -- "On je definitivno u krivu." Kultiviranje je vrlo sveobuhvatna stvar i rješavanje ljudskih vezanosti je najteže. Pokušajte jače gledati unutar sebe i samo tražite vaše vezanosti. Svi biste trebali ispitivati sebe i pokušati dobro surađivati s drugima. To je najvažnija stvar. 


U redu je potaknuti neke razumne prijedloge vezane za određena, specifična pitanja. Ali vi također trebate razmotriti činjenicu uklapa li se pitanje koje vi želite potaknuti u širu sliku. Odgovorna osoba također ima svoje izazove. Kada se ne nalazite na njegovom mjestu, vi ne gledate na stvari iz njegove perspektive. Mnogi naši praktikanti dolaze ravno iz akademskog svijeta i nikada nisu obavljali bilo kakav menadžerski posao; nedostaje im iskustva. Zbog toga je vođenje projekta test za njih. Štoviše, čitao sam pisma koja su mi neki učenici napisali. Iako su pisma govorila o problemima drugih ljudi, ono što se pokazivalo između crta su nedostaci u kultiviranju osobe koja je pisala. Neki od njih su još uvijek imali vrlo jake vezanosti, neki su bili čak jako ekstremni, a neki su mi se obraćali sa ljudskim stanjem uma izlijevajući svoju ozlojeđenost. Koordinatori trebaju poslušati valjane prijedloge, a oni koji nisu odgovorni moraju na dobar način surađivati na stvarima. Vi se kultivirate, vi ne radite neki posao samo zato da biste radili taj posao.

Naravno, i dalje trebate izlagati svoja mišljenja ili, kada je to prava stvar za uraditi, skrenuti pažnju na neke probleme koje primjetite. Međutim, trebate se ponašati kao Dafa učenici u svemu što radite. Oni od vas koji koordiniraju projekte bi trebali, kao i ostali, preispitati sebe kada čujete (kritike ili različita mišljenja) i trebate dobro kultivirati sebe baš kao što i drugi to rade. Jedino tada će stvari koje radite biti svete.


Učenik: Dafa učenici iz gradova Ziyang i Chengdu u provinciji Sichuan, iz grada Yili iz Nezavisne Regije Xinjiang, iz gradova Harbin, Nanjing i Nanning u provinciji Guangxi,iz gradova Yichang i Huanggang u provinciji Hubei, Jiayuguan u provinciji Guansu, Lijuia u provinciji Liaoning, Kaian u provinciji Jilin, Hangzhou iz provincije Shanxi, iz gradova Shaoguan, Fuzhou, Ji'an, iz gradova Alabama, Houston i Seattle u Sjedinjenim Američkim Državama, iz Feitian Plesne Akademije, iz Toronta u Kanadi, Singapura, Novog Zelanda, Japana i Chiba u Japanu šalju pozdrave našem velikom, dobrodušnom Učitelju!


Učitelj: Hvala vam svima! (Pljesak) Dafa učenici u kontinentalnoj Kini i oni u drugim područjima u suštini sada napreduju istim korakom. Prije je postojao određen jaz – posebno prije nekoliko godina je jaz bio jako velik. Nedavno sam vidio da  su Dafa učenici u kontinentalnoj Kini postali sve više i više zreliji i pribraniji. U ovom pogledu onda, Dafa učenici izvan kontinentalne Kine – to jest, Dafa učenici u ostalim regijama svijeta i drugih etničkih skupina – pobrinite se da ne zaostajete za Dafa učenicima kontinentalne Kine. (Pljesak) Morate naporno raditi!


Učenik: Učitelju, demokratski aktivisti unutar i izvan Kine podržavaju štrajk glađu koji je započeo u kontinentalnoj Kini a koji se zalaže za prava. Trebaju li Dafa učenici u kontinentalnoj Kini sudjelovati kako bi podržavali slobodu uvjerenja Dafa učenika? 


Učitelj: Kao što sam ranije govorio, kultiviranje i spašavanje živih bića su prve i najosnovnije stvari za Dafa učenike – to su stvari koje trebate raditi. Što se tiče pojavljivanja stvari poput tih koje ste spomenuli, one su u stvarnosti tu kako bi pomogle Dafa učenicima. Naravno, kada je odvjetnik koji je podnosio zahtjeve u ime Dafa učenika progonjen od strane zlobne Partije, trebamo mu pomoći. U redu je pomoći im u određenim stvarima, ali trebate paziti da ne pretjerate. Vi niste politička grupa. Vi ste kultivatori. 


Učenik: Neki Dafa učenici sa Zapada su se potpuno posvetili radu na novinama The Epoch Times na zapadnjačkim jezicima, do te točke da čak nemaju vremena sudjelovati u drugim aktivnostima organiziranim od strane Dafa učenika ili u Fa konferencijama. Neki kineski praktikanti smatraju da su učenici zapadnjaci pod pritiskom zbog vezanosti ka obavljanju stvari. Učitelju, kada imamo relativno velik broj odvijanja važnih Dafa događanja, možemo li biti manje izbirljivi što se tiče kvalitete novina i to brže obaviti (publika se smije), kako bi mogli sudjelovati u drugim aktivnostima? 


Učitelj: Svi su se nasmijali. Ako ne osigurate kvalitetu, može li još uvijek igrati pozitivnu ulogu u spašavanju živih bića? (Publika se smije). Ne možete to napraviti. Što onda trebate uraditi? Trenutno postoje izazovi. No, izazovi bi mogli biti samo trenutni. Fali nam ljudske i financijske snage, tako da je neminovno da imamo jako mali broj Dafa učenika koji su zauzeti radeći na tome. Učitelj je vrlo dobro svjestan toga. Zapravo, ranije, kineski Epoch Times je također bio takav. Ali to neće trajati. Određene stvari su možda trenutno odgođene za jedan vremenski period. Ili vi možete smisliti načine na koje ćete riješiti (izazove) pomažući jedni drugima. Kad se radi o ovim određenim stvarima, mislim da biste ih trebali riješiti međusobno razgovarajući o njima. 


Učenik: Svi Dafa učenici iz Langfanga u provinciji Hebei šalju pozdrave Učitelju! Učenicima jako nedostaje Učitelj!


Učitelj: Hvala! Zahvaljujem Dafa učenicima iz područja Langfang. (Pljesak) 


Učenik: U kontinentalnoj Kini, neki učenici su u više navrata bili nezakonito pritvoreni i progonjeni uz mučenje, ali oni su i dalje odlučni i marljivi; dok neki drugi učenici još uvijek nisu uspjeli istupiti naprijed zbog toga što su se osjećali ili bespomoćno u vezi progona ili su tražili komfor. Učitelju, žrtvuju li se učenici koji su u više navrata bili progonjeni  i podnose li za one učenike koji ne mogu istupiti? 


Učitelj: Ne, to nije tako. Osobno kultiviranje je stvar samog individualca. Učinite ono što možete da vidite kakva je situacija onih koji nisu istupili i pokušajte im pomoći. 


Učenik: Odlučnost i snaga volje su urođene i sudbinski određene. Moja snaga volje je slaba. Kada stisnem zube i odlučim da ću se truditi jače, uspjevam samo par dana, ne duže. To me jako frustrira i ne znam u čemu je problem. Jako sam se trudio učiti Fa i memorizirati Fa, ali nisam primjetio nikakav napredak. Radi li se o tome da je razmišljanje o poboljšavanju moje snage volje kroz učenje Fa oblik težnje, ili je to zbog toga što nisam dovoljno učio Fa? Ako je glavni razlog da se dovoljno ne cijenim, ima li još uvijek nade za mene? 


Učitelj: Ako je to Dafa učenik koji se kultivira vrlo dobro i koji uspjeva racionalno razumjeti što je Dafa, on će zasigurno na tome raditi uz puno truda i neće posustati kada dođe toga. S druge strane, oni koji nisu marljivi također uče Fa, oni znaju da je Fa dobar, ali njihovo razmišljanje nije ukorijenjeno u Fa i oni nemaju jake ispravne misli. Zbog toga je prirodno da njihovo razumijevanje nije visoko; to jest, oni ne mogu uistinu razumjeti dragocjenost Fa. To je razlog zbog kojeg nisu toliko motivirani. 


Učenik: Je li jedenje sirove ribe ubijanje? 


Učitelj: Jedenje ribe koju su druge osobe ubile, uključujući jedenje sirove ribe, se ne računa kao ubijanje. No, u prošlosti svi ljudi su znali ovu izreku, "Platit ćeš za sve što jedeš." Za obične ljude to je definitivno tako. Što god osoba uradila, morat će platiti za to. Tako će ubojica biti ubijen u svom sljedećem životu ili će ići u pakao. Ali, to nije problem za Dafa učenike. Posebice danas, kada je Dafa podučavan među običnim ljudima, mora se pobrinuti o takvim stvarima. Drugim riječima, kultiviranje Dafa učenika prema Ispunjenju je prvo i osnovno, a zlodjela koja su počinili nad drugima i nedaće koje su prouzrokovali u prošlosti su nadoknađene kroz pretvaranje tih stvari u faktore koji će im pomoći u tijeku kultiviranja prema Ispunjenu, i/ili će (dužnici) biti podmireni blagoslovima. 


Drugačije rečeno, dugovi i nedaće koje su dugovane trebaju biti vraćane blagoslovima i/ili (bića u pitanju) trebaju biti spašena tijekom nečijeg puta kultiviranja prema Ispunjenju – to je sigurno. Učitelj je to uradio kada je aranžirao put kultiviranja za svakog Dafa učenika; aranžirao sam (otplaćivanje) dugova i sličnih stvari. U budućnosti, kada se kultivirate do Ispunjenja i postanete bogovi, neki od njih će biti živa bića u vašim rajevima. Živo biće u božjem raju je, naravno, također božansko biće. Ono-- biće s niskog nivoa-- otići će u raj jednim korakom. Kada biće prolazi kroz cikluse reinkarnacije na ljudskom nivou, on se reinkarnira usljed nedaća bez obzira na to koliko je dobar njegov život, i bez obzira na to koliko je on blagoslovljen, njegov nivo se ne uzdiže. Postati biće visokog nivoa odjednom – pa, svi bi to željeli! Zar vam nisam ispričao jednu priču iz kultiviranja ranije? Rekao sam da je postojao jedan budistički monah koji je podučavao iz svetih tekstova u hramu, i vidio je dvije ptice kako sjede na okviru od prozora, bez želje da odu. Rekao im je: "Ako vas dvije želite slušati budističke svete spise, reinkarnirajte se kao ljudska bića i onda dođite slušati." Dvije ptice su tada odjednom odletjele, udarile u drvo izvan hrama i umrle. (Učitelj se nasmješio) Dvadeset godina kasnije, dva mladića su došla sa željom da postanu monasi. (Učitelj se nasmješio) Ja vam ovdje samo ilustriram primjerom. Kada biće zna da može ići u nebesko carstvo, ništa se ne može usporediti s tim, i radije bi umro za to. Kada ćete dobiti tako ogromne blagoslove u zamjenu za dugovanja, naravno da ćete biti oduševljeni. 


Za vas, kao Dafa učenike, sve što ste dugovali u prošlosti  biti će otplaćeno i podmireno kroz podjelu blagoslova živim bićima. Neki ljudi bi sada mogli pomisliti, "U redu onda, više se neću brinuti o tome što radim. Usudit ću se čak ubiti i ljude." Ne, ne smijete biti takvi! Vi kultivirate dobrodušnost, a raditi dobra djela za živa bića je dio kultiviranja kojeg vi obavljate kao Dafa učenici. Da stvarno ubijate ljude, nešto namjerno zapalite ili da radite loše stvari, onda vi ne biste mogli biti kultivatori, a još manje biste mogli dostići Ispunjenje; dijeljenje blagoslova živim bićima nikako ne bi bilo primjenjivo. Također, poteškoće u vašem kultiviranju su namijenjene kako bi platili za mentalnu bol koju dugujete, tako da bi vas povećane nedaće mogle učiniti  nesposobnim za kultiviranje, i onda se ne biste mogli dalje kultivirati. Govorio sam samo o onim stvarima koje ste dugovali prije nego što ste započeli s kultiviranjem i o onim stvarima koje proizlaze iz potrebe za održavanjem normalnog života dok se kultivirate. 


Što se tiče jedenja sirovog mesa, to je najgore. Sjećam se da je Jahve rekao ljudima koje je stvorio, "Trebate jesti kuhanu hranu." Za ljudska bića, meso treba biti skuhano prije nego što može biti pojedeno. Zašto je to tako? Kultivatori u prošlosti su to vidjeli također,: Kada ljudsko biće ili životinja umru, stanice njihovih tijela nisu umrle. Prije nego što te stanice umru, duh svake stanice nosi njegovu sliku. Zar današnja znanost to također nije otkrila? Nakon što je mali bijeli miš seciran, odraz (njegovih tkivnih stanica) koji je prikazan na monitoru putem optičkog vlakna ima izgled malog bijelog miša. To znači da je sirovo meso koje jedete jedna velika vreća živih životinja.

S druge strane, kuhano meso nema te duhove u njemu. Ali, ako je sirovo na što to liči kada ih unesete u vaš trbuh? To je kao da ste stavili žive životinje u trbuh. Kako su one jako sitne, za sada ne osjetite ništa drugačije, ali vremenom će to dovesti do ozbiljnih bolesti, uzrokovat će reakcije. Kako je ljudsko tijelo posebno i njegova struktura je kao struktura univerzuma, ono se zove mali univerzum. Kada se stvari koje pojedete ne mogu reinkarnirati od tamo, ostat će u vašem trbuhu i vremenom će proizvedena ljutnja i karma učiniti to mjesto pogodnim za razvijanje bolesti. Nakupit će se jako velika količina karme. Onda ćete imati problema s trbuhom, u ozbiljnim slučajevima dolazi do bolesti trbuha, gastritičnog čira, raka želuca ... sve je moguće. U kontinentalnoj Kini vidio sam ljude koji piju svježu zmijinu krv. Ali svaka čestica svake stanice te krvi je zmija, pa kako vam onda gutanje svih tih zmija može činiti išta dobro? (Publika se smije) Materijalna stvar može biti transformirana i apsorbirana putem kapciteta ljudskog tijela, ali njen duh će ostati u vašem trbuhu, zar ne? Zato se trebate pobrinuti da ne jedete bilo kakvu vrstu sirovog mesa. U današnje vrijeme neki ljudi vole jesti sirovo riblje meso. To je također užasno. To definitivno nije kuhinja neke kulture.  To je užasno. Tako da ne možete jesti sirovo (meso) – pobrinite se za to. Pogotovo kao kultivatori vi apsolutno ne smijete jesti bilo kakvu vrstu sirovog mesa. 


Suprotno od toga, kao što sam rekao, kada su stvari dobro kuhane onda su mrtve, zar ne? Duhovi su otišli i ono što je na površini je samo materijalna supstanca. Kultivatori se mogu kultivirati i živjeti ovdje samo kada mogu održavati svoje živote. Ljudska bića imaju način na koji bi trebali živjeti i sve dok prate normalne načine života generira se jako malo karme; to je još i više tako kad se radi o kultivatorima. Za kultivatore, nije problem riješiti se ove vrste karme (prikupljene normalnim življenjem) i nije potrebno da je oni otplate u sljedećem životu. Ako postignete Ispunjenje i postanete bogovi u ovom životu, vaš Učitelj će vam pomoći to riješiti, a također ćete to odraditi tijekom vašeg kultiviranja. Dakle, to je razlog za neke od nedaća i poteškoća koje iskusite tijekom teškog procesa kultiviranja sebe. Tako ne odguravajte te stvari od sebe. Kao što sam govorio trenutak ranije, (neki praktikanti) ne mogu podnijeti kada se kaže nešto negativno o njima i ne mogu primiti nikakve kritike. Trebate znati da je to karma u igri kada se takve stvari počnu odvijati.


Učenik: Je li potrebno da u gradovima Taipei, Taichung i Kaohsiung u Tajvanu održimo zasebne Novogodišnje gala predstave? Zar to neće utjecati na objašnjavanje istine u kontinentalnoj Kini?


Učitelj: Ne možete dopustiti da vas to ometa u objašnjavanju istine u kontinentalnoj Kini. Evo kako ja na to gledam. Izgleda da svi Dafa učenici slijede primjer onoga što se radi u Sjevernoj Americi, posebice u gradu New York, zbog toga što svi znaju da je Učitelj u New Yorku. Tako da vi mislite, "Uradimo što god oni tamo rade." No, tako ne bi trebalo biti jer su situacije drugačije, a svako područje bi trebalo raditi stvari temeljeno na njihovoj situaciji. 


Nitko ne progoni Falun Gong u Tajvanu i velika većina ljudi u Tajvanu zna za Falun Gong. Stoga, (ako razmisljate o tome) kako objašnjavati istinu ljudima iz Tajvana i kako odstraniti faktore zlobne KPK iz umova ljudi u Tajvanu; pa, to raditi ne odgovara tamošnjoj situaciji jer Tajvan nema taj problem. Naravno, neki mladi ljudi danas nisu jasno upoznati s kineskom povijesti i kad god zlobna KPK pokrene "ujedinjenu frontu" oni su prevareni. U tom slučaju trebate tajvanskom narodu objelodaniti zloću KPK. U kratko, trebali biste o tome međusobno razgovarati temeljeno na vašim situacijama. 


Ali pomoć tajvanskih učenika u objašnjavanju istine ljudima u kontinetalnoj Kini i Hong Kongu, kao i kineskim zajednicama u drugim područjima je vrlo važna. Učitelj apsolutno potvrđuje stvari koje radite. Uložili ste jako puno truda u objašnjavanje istine, posebice u kontinentalnoj Kini, i učinak je izvanredan! Ovo sam u više navrata rekao tajvanskim učenicima – to su zaista dobro uradili. (Pljesak ) 


Učenik: Zašto neke obitelji Dafa učenika ne mogu razriješiti konflikte čak i kada su nekoliko članova u obitelji kultivatori? Neki od njih su se čak grozno svađali jedni s drugima (publika se smije), i kao rezultat toga, članovi obitelji koji nisu praktikanti više ne podržavaju Dafa.


Učitelj: Ne zaboravite da su to ljudi koji se kultiviraju, ne bogovi. Obični ljudi griješe pa tako i kultivatori, samo kultivatori griješe rjeđe i nakon toga poprave probleme u sebi. Kada se takvo nešto (kao sto ste spomenuli) dogodi, to je definitivno zbog toga što ti učenici nisu ispravno radili. Ne biste trebali stupiti u veliku svađu čak i ako se radi o nečemu što Dafa učenici trebaju raditi. (Publika se smije)


Kad smo već na ovoj temi, želio bih vam spomenuti nešto. Neki od vas nisu bili uspješni u objašnjavanju istine svojim obiteljima, a to je zbog toga što to niste ispravno radili. Jedan od razloga je što ne znate što ih koči, ili niste sigurni koji je uzrok. Druga stvar je da kada objašnjavae istinu obitelji, vi ih uvijek gledate kao obitelj, umjesto kao živa bića koja trebaju biti spašena. Vi ste kultivatori, vi ste iznad običnih ljudi. Znate da ste obitelj u ovom životu, ali  znate li da to možda niste bili u prošlom životu? Znate da vam je u sadašnjem životu ova osoba žena, ali tko zna čija žena će ona biti u sljedećem životu? U ovom životu vam je ta osoba dijete, ali čije je ono bilo dijete u prijašnjem životu?


Kao kultivatorima, ove stvari vam trebaju biti jasne i vi ne smijete biti zarobljeni u   konceptima koje imaju obični ljudi vezano za bivanje u rodbinskoj vezi s nekim. Smatrajte ga živim bićem i spasite ga kao što bi spasili bilo koje drugo živo biće. Onda kada razgovarate s njim, rezultat će biti drugačiji – zajamčeno. Ne mislite na njega prvo kao na člana obitelji. Kada umjesto toga popričate s njim kao s nekim tko treba biti spašen, to će biti drugačije. U stvarnosti, svjesna strana njegovog bića zna da, "Ti i ja smo obitelj u ovom životu, ali u mom sljedećem životu ja ću biti u obitelji neke druge osobe." Korijen njegovog bića zna to. Kada uistinu imate ispravne misli dok ga spašavate, njegove ispravne misli će to moći razaznati i više neće biti zarobljen u osjećajima običnih ljudi. 


Učenik : Učenici koji žive izvan države i koji su na Partijinoj crnoj listi, ne mogu se vratiti nazad u Kinu već nekoliko godina. Je li vrijeme za njih da se vrate nazad u Kinu, da vide svoje obitelji i da potvrde Fa? 


Učitelj: (Učitelj se smješka) Ne vraćajte se još. Vi ste na njenoj crnoj listi tako da će vas progoniti. Čak i da vas ne progone, koristit će se raznim taktikama kako bi vas pridobili. Tako se potrudite najbolje što možete da ne prizivate takve probleme. Zbog toga što vi potvrđujete Fa ovdje, ovdje se i kultivirajte. Zapravo, faktori koji vam stvaraju želju da se vratite možda testiraju vaše ljudske vezanosti, zbog toga što je jedino kultiviranje vaš put. U kontinentalnoj Kini imamo učenike kontinentalne Kine da rade na tamošnjim stvarima. Budite uvjereni, oni će sigurno biti uspješni. Uvjeren sam u to. (Pljesak)


Učenik: Znam važnost slanja ispravnih misli, ali ponekad to radim kao da je rutinska obveza i ponekad se lako dogodi da mi um počne lutati. Ovo se također dogodilo i s drugim praktikantima. Kako se uistinu možemo poboljšati u slanju ispravnih misli? 


Učitelj: Dopustite da vam to ovako objasnim: Dafa učenici trebaju dobro obavljati tri stvari na putu do Ispunjenja, zar ne? Slanje ispravnih misli je jedna od tih stvari. Ako je to toliko važno, zašto to ne možete dobro raditi?! Zašto smatrate da je to tako jednostavna stvar i ne shvaćate to ozbiljno? Znate koliko je to važno. Osim toga, ako ne radite jednu od tri stvari dobro, što onda?


Vidio sam da mnogi učenici ovo rade kad počnu slati ispravne misli. (Učitelj oponaša kako učenik tone u san za vrijeme slanja ispravnih misli) (Učitelj se smješka) (Publika se smije) Ono što faktori zle aveti pokvarene Partije žele je upravo da vas ošamute, i što ste više ošamućeni, to će oni pojačavati tu ošamućenost. Oni vas jednostavno neće pustiti da šaljete ispravne misli, jer kroz to se čistite od njih. Kada šaljete ispravne misli da ih se rješite, oni vam ometaju. 


Za vrijeme kultiviranja, tijela Dafa učenika u drugim dimenzijama su nevjerojatno ogromna.  Dimenzije u Tri Sfere su raspodijeljene među Dafa učenicima na toliko dijelova... reći ću to na ovaj način, opisati ću to u širem opsegu: koliko god dijelova bude imao budući kozmos, toliko će Dafa učenici trebati obuhvaćati. Kako se onda ne bi trebali riješiti zlih i pokvarenih elemenata unutar područja koje obuhvaćate, na mjestu za koje ste vi odgovorni? Morate ih eliminirati. Neki Dafa učenici ne shvaćaju ozbiljno slanje ispravnih misli, i onda nije da su samo oni sami ometeni: Ti pokvareni faktori također smetaju drugim Dafa učenicima. Zar ne možete dobro raditi ono što biste trebali raditi? Ne samo da s vaše strane trebate dobro raditi, nego biste također trebali pomoći drugima. 


Učenik: Neki Dafa učenici u kontinentalnoj Kini su duže vremena nadgledani od strane Javnog ureda za sigurnost. Oni nisu oprezni kada se radi o sigurnosti i zaštiti i ne slušaju kada ih drugi učenici upozoravaju. Učitelju, što bi trebali uraditi? 


Učenik: Istina je da su neki učenici zaista nemarni kada dođe do pitanja sigurnosti i zaštite. Čini se kao da, čim ih zlo pusti nakon žestokog progona, oni zaborave na to nekoliko dana kasnije. Vaša sigurnost i zaštita utječe na sigurnost drugih Dafa učenika, tako da morate biti svjesni toga i ozbiljno shvatiti ovo pitanje. Ne dopustite da faktori starih sila iskoriste vaše propuste. Mnogi učenici izvan Kine su primjetili da Dafa učenici unutar Kine ne obraćaju dovoljno pažnje na njihovu sigurnost i zaštitu, ali oni im ne mogu ništa izravno reći i mogu se samo nervozno brinuti. Kada niste oprezni, bit ćete progonjeni i nanijet ćete štetu drugima. 


Učenik: Ja sam učenik veteran i dobio sam Fa u 1996. godini, ali danas je prvi put da Vas vidim uživo i osjećam se jako blagoslovljenim. Ima toliko puno učenika veterana u Kini koji nikada nisu uživo vidjeli Učitelja. Voljeli bi da imaju tu sreću kao inozemni učenici i nadaju se da će inozemni učenici cijeniti (priliku da vide) Učitelja. Je li istina da se oni učenici koji su imali priliku napustiti Kinu trebaju potruditi da ostanu u inozemstvu?


Učitelj: Ovo je nešto što biste trebali sami prosuditi. Ako možete bolje raditi u inozemstvu i ako se želite pridružiti inozemnim Dafa učenicima u potvrđivanju Fa, ja nisam protiv toga. Ako ćete biti predmet progona i ako će vas tražiti policija kad se vratite nazad, onda morate ostati u inozemstvu. Ako to nije slučaj i ako je vaša situacija (u Kini) relativno slobodnija i ako postoji puno živih bića u Kini koje možete, a niste spasili, ili ako imate puno stvari za kojima žalite i želite drugu priliku kako bi ih riješili, onda mislim da biste trebali otići i to dobro uraditi. Učitelj vam samo daje prijedlog; na vama je da odlučite što točno učiniti. 


Učenik: Dafa učenici iz grada Zhengzhou u provinciji Henan, Dafa učenici iz Engleske i svi Dafa učenici iz područja Anshan u provinciji Liaoning šalju pozdrave Učitelju. 


Učitelj: Hvala svima. (Pljesak)


Učenik: Prakticiram već godinu dana, ali ne razumijem zašto u zadnje vrijeme često imam noćne more. Je li to zbog toga što nešto ne radim dobro? (Učitelj: "Ovo je učenik sa Zapada.")


Učitelj: Govorio sam o stanju novog učenika u mnogim mojim Fa predavanjima. Kada neki učenici odjednom pređu iz obične osobe u kultivatora, oni se odmah suoče s problemom (vjerovnika) koji traže da plate njihove dugove. Svi učenici veterani znaju za ovo. Ponekad su imali noćne more i nailazili na čudne stvari. Te stvari su zapravo sve odrazi činjenice da idete iznad postojanja poput obične osobe i da vaša dobra i loša djela iz prošlosti trebaju biti izravnjena. Obično, ljudi prolaze kroz reinkarnacije i iskuse karmičke odmazde u kojima otplaćuju ono što su nakupili u svojim prijašnjim životima. (Tako da kreditori misle,) "Nigdje mi se ne žuri da naplatim tvoj dug jer ćeš mi morati platiti u svom sljedećem životu." Ali kada se počnete kultivirati i kada ste na putu da napustite Tri Sfere, oni misle, "Nisi mi platio ono što duguješ, a ako odeš neću te moći pronaći kasnije, tako da mi moraš platiti za svoj dug." Zbog toga će vas tražiti prijevremeno i naići ćete na čudne i bizarne stvari. Ali Učitelj će vas zaštiti od svega toga, tako da će se ono što se dogodi činiti prijetećim, ali vi nećete biti u nikakvoj opasnosti. Bez obzira na bilo što, kao Dafa učenik, trebali biste imati jake ispravne misli i odnositi se prema ovim stvarima na način jednog kultivatora. 


Učenik: Kad su se neki učenici vratili s planine dali su jednoj grupi za učenje Fa natpise koje su tamo pročitali s kamenih ploča i koje su zapisali te su tražili od učenika da ih neprestano čitaju umjesto čitanja Zhuan Faluna za vrijeme grupnog učenja Fa. Učitelju, je li u redu to činiti? 



Učitelj: Naravno da nije. Mnogo puta sam govorio o takvim stvarima. Rekao sam da Fa koji podučavam na planini maloj grupi ljudi ne može olako biti prenošen jer to bi ometalo cijelu situaciju potvrđivanja Fa od strane Dafa učenika. Ali kako smo uvijek imali ljude koji to prenose, odlučio sam da skroz tamo prestanem podučavati. Niste ništa čuli u skorije vrijeme, zar ne?


Oduvijek postoje ljudi koji šire glasine. Naravno, ja mislim da su te stvari napravljene na podmukao način, zato neću  o tome više pričati ovdje. Ne radite to više. Dafa učenici trebaju imati jake ispravne misli i ponašati se poput kultivatora. Ti ljudi (koji šire takve stvari) imaju toliko puno ljudskih vezanosti i uvijek žele učiniti ili reći nešto novo kako bi bili drugačiji, cijelo vrijeme se žele pokazivati i cijelo vrijeme žele da ljudi saznaju kakav poseban tretman dobivaju od Učitelja uživo. No, ne postoji takva stvar. Svaka osoba treba kultivirati samog sebe. Bez obzira koliko Fa vam prenio, ako dobro ne kultivirate sebe, još uvijek nećete uspjeti u kultiviranju.


Učenik: Kada pripremamo forumske rasprave o Devet komentara, dolazimo u kontakt s dosta ljudi koji su pobjegli iz komunističkih zemalja, uključujući neke komunističke "prijatelje"  kontinentalne Kine. Ovi ljudi su se sada utemeljili izvan njihovih zemalja podrijetla i okupirani su     mogućnostima za investicije u njihovim zemljama podrijetla, tako da su nevoljki pričati o zloći pokvarene Partije i razotkriti je. Učitelju, što da radimo u vezi ovog? 


Učitelj: Ne činite druge zemlje prioritetima trenutno. Ali kada se radi o objašnjavanju istine, sva bića su jednaka i ista; mi objašnjavamo istinu svim ljudima. To je zbog toga što su faktori zlobne Partije rašireni širom svijeta i nisu ograničeni samo na komunističke zemlje. I nije važno o kojoj osobi se radi, stav koji on drži je njegova stvar. 


Učenik: Glazba i umjetnost dolaze iz ogromnih kozmičkih tijela, a šport? (Publika se smije) 


Učitelj: "Šport" je generalan izraz koji uključuje mnoge stvari koje su zajedno nabacane. Dosta od tih stvari koje uključuje su iz različitih sistema. Tako da nije apsolutno jer mnoštvo stvari dolazi iz različitih sistema. Zašto su došle stvari iz različitih sistema? To je povezano s Fa – ispravljanjem. Nitko nije znao koji površinski oblik će iskoristiti biće koje se reinkarnira na Zemlji kako bi podučavao Fa. Tada nisam izabrao ništa posebno. Upravo prije nego što sam počeo širiti Fa i kada su se sve te stvari kao nove pojavile ispred mene, izabrao sam podučavati Zakon kozmosa putem Buddha Fa i slike Buddhe. 


Učenik: Jedna sigurnosna agencija izvan Kine nam je dala neka imena tajnih agenata KPK.         Trebamo li ih objaviti učenicima? 


Učitelj: Sačekajte neko vrijeme. Zato što su stupili u kontakt s Dafa, ja bih im još malo pružio priliku. (Pljesak) Ne želim ih razotkriti dok nisu apsolutno van spasenja. Imam puno pouzdanja, ovaj Fa je tako ogroman. Ja jednostavno ne vjerujem da vas ne mogu spasiti. (Pljesak) Postoji toliko mnogo učenika koji su u prošlosti uradili stvari koje nisu trebali raditi, i mnogo učenika kojima su te (špijunske) stvari bile posao, ali oni su se ipak počeli kultivirati u Dafa. Zar to nije ogromna moć Dafa? (Pljesak) 


Učenik: Većinu vremena kada šaljem ispravne misli ne mogu ući u stanje mirnoće. Je li to zbog smetnji ili zbog toga što je moj kultivacijski nivo nizak? Osjećam da je puno puta učinak mog slanja ispravnih misli minimalan. 


Učitelj: Reći ću vam to na ovaj način. Za novog učenika, ako ne osjećate mnogo dok šaljete ispravne misli, glavni razlog je taj da je proces vašeg kultiviranja kratak i kao rezultat toga još ne osjećate transformacije cijelog vašeg tijela. Zapravo, mnogi ljudi koji se kultiviraju već dugo vremena nisu posebno osjetljivi na to. Zašto neki ljudi zaspu čim počnu slati ispravne misli? Zbog toga što ne mogu osjetiti njihov učinak. 


Jedna stvar koju sam spomenuo ranije je da ste sposobni kultivirati se na tako visoke nivoe upravo zbog toga što se kultivirate usljed iluzije, tako ogromne iluzije. U ovoj situaciji gdje su zahtjevi za vas tako visoki, kada uspijete prijeći cijeli put s jakim ispravnim mislima, to je zadivljujuće i sigurno ćete dostići Ispunjenje. Istina je da kada mnogi učenici šalju ispravne misli oni većinom ne osjećaju stvari na jak ili očit način. To je zbog toga što su strana koja uistinu ima utjecaja i ova strana koja nije još potpuno kultivirana odvojene. Ali ova strana koja još nije potpuno kultivirana je glavno tijelo, i ono ključno je jesu li jake misli ovog najvažnijeg dijela! U kultiviranju, kada su vaše ispravne misli jake, vi napredujete i neprestano prolazite kroz transformaciju. Kada su vam ispravne misli jake, ispravne misli koje šaljete su značajne i dio vas koji je već potpuno kultiviran se koristi svojim ogromnim sposobnostima. Kako je kultivirani dio odvojen, a vaš ljudski dio je ograničen, (vaš ljudski dio) još uvijek nije jako osjetljiv. Kada ne bi bilo separacije, onda bez obzira na to koliko ste neosjetljivi, kada bi tako snažna sila naišla, mislim da bi se dio koji je ovdje nevjerojatno tresao i ljudsko tijelo – tj. ovaj dio koji još treba biti potpuno kultiviran – ne bi mogao podnijeti tako snažnu silu. 


Dosta učenika ne pridaje puno važnosti slanju ispravnih misli, a jako veliki razlog je zato što nisu osjetljivi (na učinak). Bez obzira na to jeste li osjetljivi ili ne, kada vam Učitelj kaže da nešto radite onda biste to trebali raditi i ono će zasigurno imati učinka. To definitivno nije samo formalnost! Učitelj vas apsolutno ne bi tražio da radite nešto beskorisno. (Pljesak) Da je to samo formalnost, bilo bi beznačajno za vas, za mene, za Fa – ispravljanje, za vaše potvrđivanje Fa i za sva bića. Štoviše, (rekao sam vam) da shvaćate slanje ispravnih misli kao nešto jako važno. Morate to ozbiljno shvatiti. Bez obzira na to možete li osjetiti stvari ili ne, trebate to raditi s ispravnim mislima. S vremenom mislim da ćete svi moći osjetiti stvari. 


Kada šaljete ispravne misli, ne traži se da uđete u stanje mirnoće u kojem ne mislite o ničemu. Vi mislite dok šaljete ispravne misli i vaše misli su (i trebaju biti) vrlo jake. Sada većinom trebate misliti o dezintegriranju zlobne aveti pokvarene KPK i onih crnih demona i pokvarenih duhova, o njihovom uništavanju i pročišćavanju. Ovo se razlikuje od ulaska u stanje potpune mirnoće. 


Učenik: Ja sam desetogodišnja curica i želim znati kada će se održavati plesni satovi za djecu. (Publika se smije) 


Učitelj: (Učitelj se smješka) Učitelj nije taj koji će ih održavati. (Publika se smije). Ponekad Učitelj malo pomaže u koordiniranju stvari  i onda su stvari prije urađene, ali to sve rade Dafa učenici. Sada su naši uvjeti za poduku ograničeni. Kada uvjeti budu povoljni, održavat ćemo takve satove. 


Učenik: Pozdravi cijenjenom Učitelju. Htio bih postaviti pitanje o mnogim kolegama praktikantima iz kontinentalne Kine koji su protuzakonito pritvoreni od strane zla. Veliki broj njih najvjerojatnije još nije čuo za "Tri istupanja". Ako, kada dođe dan poravnavanja računa s KPK, neki od ovih protuzakonito pritvorenih praktikanata još uvijek nisu izdali svoje izjave o "Tri istupanja", hoće li to negativno utjecati na njih? 


Učitelj: Kada se radi o Dafa učenicima, kad ste već Dafa učenik, druge stvari postaju manje važne. Ali u kultiviranju uvijek postoje oni s jakim vezanostima običnih ljudi, oni s nedovoljno ispravnih misli i novi učenici. Ako ste jedan od tih praktikanata, ne bi išlo da ne zauzmete svoj stav. No, sve to je nebitno za marljive učenike veterane koji se već kultiviraju dugo godina. To funkcionira na takav način. Najvažnija stvar je spasiti sva bića i učiniti da obični ljudi istupe iz KPK kako ne bi potonuli zajedno s njom. 


Učenik: Učitelju, zakleo sam se pred Vašom slikom da ću prestati padati na testu seksualne žudnje, ali kasnije sam ponovno pao. Duboko to žalim i bojim se da ću sve izgubiti. 


Učitelj: Za kultivatora, za Dafa učenika, to je nešto zaista nečasno. U budizmu zahtjevaju da se ljudi drže zapovijedi, a kada netko prekrši zapovijed čednosti to je zaista vrlo ozbiljna stvar. Znate li da su Dafa učenici prošli kroz metamorfozu iz starog kozmosa i isplivali su iznad starih Fa principa, ali stari kozmos, stari Fa principi, stara bića.. sve to vas pokušava zaustaviti.


Prije sam govorio o smetnjama starih sila. Jeste li razmišljali o sljedećem? (Seksualna požuda) je jedan od faktora kojim se (oni služe) kako bi vas zaustavili. Što stare sile i stari kozmos vide kao najozbiljniju stvar? Požudu, (u obliku) seksualne aktivnosti izvan braka. To je ono što one vide kao najozbiljniju stvar. U prošlosti, jednom kad je netko prekršio pravilo vezano za to, bio je izbačen iz hrama i njegovo kultiviranje bi bilo potpuno uništeno. Kako sada bogovi gledaju na to? Znate li što su rekli u proročanstvima koja su ostavili iza sebe? Prorekli su da će svi Dafa učenici koji će preostati na kraju biti oni koji su zadržali svoju čistoću u tim crtama. Drugim riječima, te stvari su za njih iznimno ozbiljne. Tako da stare sile i svi bogovi tog kozmosa neće braniti nikoga tko prekrši zabranu vezanu za to, bilo koga tko ne bude ispravan u tom pogledu; zapravo gurat će vas prema dolje. Oni znaju (i misle u sebi), "Li Hongzhi, ti nećeš napustiti svoje učenike tako da ćemo te natjerati da ih napustiš." Zato tjeraju one učenike koji su napravili greške da naprave još više grešaka, stalno iznova, i na kraju da urade pokvarene stvari i da odu na drugu stranu. "Napunit ćemo mu glavu iskrivljenim razumijevanjima i učiniti to da on našteti Dafa. Onda ćemo vidjeti hoćeš li ga još uvijek sačuvati." I znate, to su napravili. Mislite li da su svi oni koji su se "prosvijetlili" na zloban put zaista htjeli ići putem zloće? Postoje razlozi iza svega toga. 


Tako da trebate biti oprezni u vezi ovog, posebno mlađi Dafa učenici. Ako niste u braku, ne smijete imati seksualne odnose, a još manje bi oni koji su u braku smjeli pogriješiti u tome da imaju izvanbračne odnose. Dafa učenici se naravno mogu vjenčati dok se kultiviraju u svakodnevnom društvu. To nije problem. Ali ne smijete raditi greške! Ne smijete dopustiti da faktori starih sila i zla bića iskoriste vaše propuste i da vas progone do točke kada se više ne možete kultivirati. Tada biste izgubili vašu priliku.


Ono što Učitelj govori je apsolutno točno. Jeste li marljivi ili ne, i bez obzira na to kako ste ušli u ovaj Dafa, sva uređenja postavljena na ovoj zemlji tisućama godina su napravljena za ovo što se događa danas. Zaista morate ugrabiti ovu priliku i ne dopustiti da prođe pored vas. Zapravo, kakav god stav bića na Zemlji imala naspram Dafa, loše stvari koje rade su sve napravljene u neznanju. Kad bi uistinu znali da je ovo ono što su čekali, ne bi radili loše stvari koje nanose štetu Dafa čak i da ih tučete do smrti. 


Naravno, možda neće biti lagano za novije učenike da razumiju ovo što sam rekao. Kultivirajte se korak po korak i u budućnosti ćete znati. Zbog toga što se Dafa učenici kultiviraju već dugo i već su razvili jasna shvaćanja u vezi mnogih stvari, možda neće biti lako novijim učenicima da razumiju (ove stvari). Ono što ljudsko društvo glorificira nije nužno dobro i ono što ljudska bića glorificiraju nije nužno prihvatljivo bogovima. 


Učenik: Dosta učenika u Sjevernoj Americi se pokušava preseliti u New York i New Jersey, a neki od njih koji rade na drugim mjestima također žele naći posao u istočnim S.A.D. kako bi bili što bliže Učitelju. (Publika se smije) Ovo je razumljivo, ali u ostalim područjima je potrebno da ima učenika koji potvrđuju Dafa, posebno zbog toga što je zla avet KPK još uvijek jako raširena u nekim područjima. 


Učitelj: To je problem. Neki učenici su se preselili jer imaju određene posebne vještine koje su bile potrebne i to je u redu. Ali ostali učenici se ne bi trebali naglo i nepromišljeno seliti, ili bez dobrog razloga za selidbu. Ne unosite poteškoće u vašu svakodnevnu rutinu i ostale aspekte vašeg života. Nakon što uzrokujete te poteškoće, svaki dan biste mislili, "Kako ću se danas prehraniti? Kako sutra sebi mogu osigurati krov nad glavom?" U tom slučaju, ne biste bili u stanju potvrđivati Fa, zar ne? To jest, ne stvarajte si nepotrebne poteškoće, ne remetite vaše okruženje za kultiviranje i ne uništavajte uvjete koji vam omogućavaju da potvrđujete Fa. Izgleda da bi u budućnosti i ja trebao živjeti ovdje na Zapadu neko vrijeme. (Učitelj se smije) (Publika se smije, plješće) Nakon što završi ovaj period zaposlenosti možda ću živjeti negdje drugdje. (Publika se smije, plješće) 


Učenik: Neki stariji Dafa učenici oko nas se kultiviraju dugo godina, imaju odlično stanje uma i dobro zdravlje i izgledaju dosta mlađe od ne praktikanata iste dobi. Ipak, pokazuju neke znakove starenja. 


Učitelj: Ovaj dio na površini koji još nije potpuno promijenjen u procesu kultiviranja nije prešao iznad ograničenja vremena u ovoj dimenziji. Kada ovaj dio vas bude kultiviran do točke gdje više nije ograničen ovim vremenom i kad postane nevezan za vrijeme ove dimenzije, tada ovo vrijeme neće imati utjecaja na vas. To se dogodilo nekim učenicima, ali nisu svi ovakvi. Put kultiviranja svake osobe je drugačiji i stadiji uređeni za njih su drugačiji. Za većinu praktikanata, dio koji je dobro kultiviran ne može biti upravljan božanskom stranom jer su odvojeni.


Još jedan razlog je da se miješaju faktori starih sila i ostavljaju učinak. Prije sam rekao nešto: "Bogovi u svemiru ne smatraju ljudska bića kao nešto značajno." Ljudi kažu da su bogovi dobrodušni. Da, oni su dobrodušni i dobrodušnost je ono što oni kultiviraju. Ali to što oni imaju dobrodušnost ne znači da imaju dobrodušnost prema ljudskim bićima, nemaju nikakve veze s ljudskim bićima. Kada bog dođe u kontakt s ljudskim bićima, ljudi mogu osjetiti jaku dobrodušnost iz njega, ali on je jednostavno takva vrsta boga, on nije dobrodušan posebno prema vama; nego, biti dobrodušan je jednostavno njegovo stanje. Zapravo, mnogi bogovi starog kozmosa misle, "Vi Dafa učenici se kultivirate do tako visokog nivoa i vi ćete odlučiti o budućnosti kozmosa. Zato vam neću dopustiti da se uzdignete ako imate iti malo nedostataka." Iako ta bića ne možemo zvati "okrutnima", kada dođe do toga oni apsolutno neće onome tko je učinio loše dopustiti bijeg niti će vas pomilovati samo zato što ste uradili neke dobre stvari.


Kad sam tek počeo podučavati Fa, upravo zbog tih stvari sam s njima naišao na zakrčen put i stvari su bile odgođene za godinu dana. Kasnije sam znao da ako i dalje budem odgađao podučavanje i širenje Fa, mnogi učenici ne bi imali vremena niti dobiti Fa i ne bi bilo dovoljno vremena spasiti mnoga bića. Tako da sam u vezi mnogih stvari raspravljao s njima. U to vrijeme, htio sam da transformacija površinskog tijela bude u skladu s dijelom koji je bio dobro kultiviran; htio sam da tijelo bude nevezano za ljudsko stanje tijekom kultiviranja; htio sam da učenici kultivatori koriste svoje ispravne misli kako bi održali stanje poput stanja ljudskih bića. Oko ovih stvari sam s njima godinu dana nailazio na zakrčen put. Zbog toga tada nisam podučavao Fa u javnosti. Stajali smo na jednom mjestu godinu dana. Čak i sada ne mogu priznati ono na čemu su oni inzistirali i apsolutno to neću priznati u budućnosti. U budućnosti će sva bića koja su sudjelovala u smetnjama i uzurpacijama biti dezintegrirana u procesu plaćanja za ono što su učinili. Ono što želim mora biti postignuto, čak i ako trebamo obrnuti povijest i ponovo početi ispočetka. Obje stvari, ovaj sadržaj kao i proces su bitni za Fa – ispravljanje. Ne odnosim se na stvari koje će se dogoditi kada Fa ispravi ljudski svijet. 


Učenik: Dafa učenici iz Pekinga i Zhangjiakoua šalju pozdrave Učitelju. Cijenjeni Učitelj je rekao u prošlim Fa predavanjima kako bi bilo vrlo dobro kad bismo mogli spasiti pedeset posto ljudi u Kini (nije direktan citat). Ima li to ikakve veze s dvije vrste materije i njihovim efektom ograničavanja u ovoj ljudskoj dimenziji, kao što je raspravljano u spisu "Buddha priroda i demonska priroda"?


Učitelj: Buddha priroda i demonska priroda se ne odnose na to. Odnosi se na dvije vrste materije – na pozitivnu i negativnu-- koje postoje u elementima koji sačinjavaju univerzum. Što je niži nivo, to su veće razlike između dvije vrste materije; pozitivna materija postaje bolja, a negativna materija postaje lošija. Kada je stvoren čovjek, dvoje elemenata dobrog i lošeg su već bili nastanjeni u materiji, tako da su sama ljudska bića koja su stvorena imala i dobre i loše elemente. Kada netko iracionalno viče, kada vrišti ili izbacuje ljutnju iz sebe, to je njegova demonska priroda koja izlazi na vidjelo – to jest, to radi njegova demonska priroda. Kada je osoba jako dobrodušna, ljubazna i srdačna, učtiva i blaga, tu je u igri njegova dobra strana.


Kada kultivirate ispravan Fa i (postižete) ispravno Prosvjetljenje, vi trebate obuzdati i eliminirati vašu demonsku prirodu. U prošlosti, kultiviranje u Budizmu se odnosilo na obuzdavanje – obuzdavanje demonske prirode i omogućavanje da Buddha priroda potpuno preuzme ulogu. Na kraju, kada bi nečija moć obuzdavanja dosta ojačala, demonska priroda te osobe više ne bi imala nikakvog učinka, kao da je zaključana. Ovo Fa – ispravljanje će uzrokovati fundamentalne promjene kroz cijeli kozmos. Zbog toga se stvari, tijekom kultiviranja Dafa učenika, nanovo dovode u red krenuvši od mikrokozmičkog nivoa i što god nije potrebno biva izravno odstranjeno. To mijenja stanje jednog bića na fundamentalnom nivou. To se razlikuje odstanja stvari kada su se ljudi ranije kultivirali. 


Učenik: Političke aktivnosti su jedan način u Zapadnom svijetu (koje svjedoče) da ljudi imaju ljudska prava i neovisnost, dok je "biti upleten u politiku" izraz koji odražava političku kulturu nakon distorzije od strane KPK. Je li ovo shvaćanje ispravno?


Učitelj: KPK navodi ljude da im "brinu o politici" onda kada to njima tako odgovara. Poznat primjer je Kulturna revolucija, kao što svi znate: Kad god bi se za nekoga reklo da je "politički nazadan", to je značilo da ta osoba ima "nazadno razmišljanje" i da ga "nije briga za politiku". Ali kad se pokvarena Partija osjeća ugroženom, sudjelovanje u politici odjednom postane "nezakonito". Govore ono što njima odgovara, a ono što oni kažu bi uvijek trebalo biti ispravno. 


Također, u Zapadnim zemljama koncept politike je: svaka društvena aktivnost koja nije religijska ili ne utječe samo na individualca smatra se dijelom politike. Zbog toga, kad se radi o tome kakvo stajalište Zapadno društvo ima naspram tome  je li Falun Gong religiozan, njihov zaključak je: "Zbog toga što javne aktivnosti kojima se bavite nisu političke aktivnosti, vi ste religija... I vi imate duhovna uvjerenja." Tako to oni smatraju vjerom. 


Dopustite mi da spomenem nešto kad smo na toj temi. U budućnosti, ako netko pita jesmo li religija, ne nudite objašnjenje, ne pokušavajte to više objašnjavati prosječnoj osobi. Što god osoba mislila da smo, to je do te osobe. Ovo vam je jasno, zar ne? U Kini, s takvom vrstom društva, postoji jasna predodžba o tome što se računa kao "religija": Religija ima hramove, obožavanje, religiozne rituale u kojima osoba treba sudjelovati, zavjetovanje, krštenje itd. -- sve što dosta jasno obilježava nekoga, ili njegove aktivnosti, kao religiozne. Bez ovih stvari, ne računa se kao vjera. Ovo je potpuno drugačije od koncepta kojeg imaju na Zapadu. Tako da u Zapadnom svijetu, ako prosječna osoba komentira o tome jeste li religija, ne morate odgovarati i ne morate to shvaćati ozbiljno. Ako vlada, društvena organizacija, administrativni odjel, predstavnik kongresa, itd. kaže da ste religija, više im ne morate govoriti da nismo. Ako se radi o pravnim stvarima, možete rješiti stvari kao religija i ići putem određenih zakonskih odredbi. Tako da pod tim uvjetima možete reći da je religija, posebno ako se radi o pravnim pitanjima. Je li vam ovo svima jasno? To je zbog konceptualnih razlika između Zapada i Istoka. Ovo ne narušava Fa koji sam podučavao ranije. Ranije sam govorio o ovom u Bitno za daljnje napredovanje. Rekao sam: mi nismo religija, ali obični ljudi će nas tako gledati. Zaista trebate biti na čisto s ovim. 


Učenik: Učitelju, mi radimo vježbe i objašnjavamo istinu na turističkim lokacijama pa ipak su posteri koje postavljamo tamo o "despotskoj vladavini KPK" i "Devet komentara." Učitelju, molim Vas možete li nam reći kakav učinak to ima u spašavanju živih bića?


Učitelj: Kada je Devet komentara po prvi put izašlo, obični ljudi svijeta, uključujući u kontinentalnoj Kini, bili su čvrsto kontrolirani raznim zlim faktorima zle aveti pokvarene KPK. U to vrijeme, da smo (širili) Devet komentara i objašnjavali istinu u isto vrijeme, to bi znatno otežalo  spašavanje ljudi koji su trebali biti spašeni. Ali nakon što smo prošli kroz godinu dana i sada kada se nalazimo na ovoj točki, situacija je drugačija: Zla avet pokvarene KPK je uništena do te granice da više ne može kontrolirati prosječnu običnu osobu, ljudi su sada sposobni neovisno razmišljati o stvarima i ljudi više nisu kontrolirani od strane zle aveti pokvarene Partije. U ovoj situaciji, nema problema da to radite na način na koji ste opisali.


Usput, cilj našeg distribuiranja Devet komentara i savjetovanja ljudi da istupe iz Partije je jasan. Možete to ljudima objasniti na ovaj način: Pokvarena KPK progoni Dafa učenike toliko godina, i tijekom ovog vremena pokvarenoj KPK su se pružale prilike; svi su vrlo dobro svjesni činjenice da pokvarena KPK progoni Falun Gong. Pružali smo im prilike sve ove godine, ali još uvijek nije prestala s progonom i još neprestano progoni Dafa učenike do smrti. Onda nemamo  izbora nego da razotkrijemo progon od strane pokvarene Partije (pljesak), da razotkrijemo zloću pokvarene KPK i njena zlodjela u progonima kineskog naroda u prošlosti i u sadašnjem progonu Dafa učenika, te da pomognemo ljudima da spoznaju kakva je i da vide zašto pokvarena Partija progoni Falun Gong. Zar nije dezintegriranje ove pokvarene Partije najbolji način za prekid progona kineskog naroda i Falun Gonga? Nas ne zanima politička moć pokvarene Partije i mi nemamo nikakvih političkih ambicija; mi samo želimo zaustaviti progon. Svaki dan, u kojem pokvarena KPK ne prestane svoj progon Falun Gonga, je još jedan dan u kojem ćemo mi nastaviti s našim trudom da razotkrijemo njen progon i da je dezintegriramo. (Glasan pljesak) Zapravo, ove stvari su vrlo jasne. Svi znaju da pokvarena KPK progoni Falun Gong i zašto onda mi ne bi trebali distribuirati Devet komentara kako bi je razotkrili?


Učenik: Možemo li formirati orkestre mladih ljudi u različitim područjima? Učenici iz Toronta šalju pozdrave Učitelju.


Učitelj: Sada svi znate koji je učinak glazbene skupine jer sam o tome govorio ranije. Ljudi u drugim područjima znaju da je veliki limeni sastav utemeljen u području New Yorka. Ovakva vrsta limenog sastava se također zove vojnički sastav, jer je proizašao iz vojske i kasnije se proširio među građanima. Ali ljudi ga još uvijek tako zovu. U skorije vrijeme, ovakve skupine su posebno popularne među našim učenicima. Ljudi ih još uvijek zovu vojničkim sastavima, ili ih zovu limenim sastavima. Zapravo bilo je dosta teško okupiti naš sastav. Kada bi sva ostala područja ovo radila, i kada ne bi imali sposobnosti ili potrebne uvjete, to bi zaista utjecalo na druge poslove koje obavljaju Dafa učenici. Stvari koje Dafa učenici rade kako bi potvrdili Fa apsolutno ne smiju biti poremećene.


Učenik: Što da radimo u vezi izvođačkih skupina iz Kine koje su na (međunarodnim) turnejama? Ako se ne koriste nazivom "Ista pjesma" ali svejedno izvoze kulturu KPK, trebamo li se odnositi prema njima na isti način? Kako se trebamo odnositi u takvim situacijama? 


Učitelj: Postoji dosta izvođačkih grupa koje izlaze iz Kine. Ne trebate se zamarati njima jer one nemaju ništa s nama. Sve dok one ne ciljaju na Falun Gong, nema potrebe zamarati se njima. Ali ako u tim grupama ima ljudi koji su sudjelovali u progonjenju Dafa učenika, onda ih definitivno ne puštajte olako.


Učenik: Dafa učenici iz Njemačke, Tianjina, Daliana, Pekinga, Huairoua, Yingshana u provinciji Hubei, Xishuia, Luotiana, Wuhana, Chaoyanga, Haidiana, Ningboa, Tangshana, Anhuia, Chongqinga, Gansua i Changchuna šalju pozdrave cijenjenom Učitelju!


Učitelj: Hvala svima. (Pljesak) Znam da ovdje u publici također ima Dafa učenika iz Changchuna.


Učenik: Mogu li se novi učenici koji su nedavno dobili Fa zvati učenicima iz perioda Fa-ispravljanja? Mogu li se oni kultivirati do Ispunjenja u isto vrijeme kad i učenici veterani?


Učitelj: Među novim učenicima definitivno postoji grupa koja pripada sljedećoj skupini – onoj Dafa učenika iz perioda Fa- ispravljanja- ljudskog- svijeta. Bez obzira na to kojem periodu učenik pripada, dobiti Fa i pridružiti se nije bila lagana stvar. U budućnosti, kada istina bude veličanstveno prikazana i kada svi shvate što je zapravo Falun Gong, tada će ljudima biti teško ući  (u kultiviranje Dafa), i neće biti tako da ako bilo tko želi ući, može. (Učitelj se smije) Tada će biti potpuno drugačije od ovog kako se današnji Dafa učenici kultiviraju. Tako da ako netko može ući danas, to je najbolje.


Učenik: Jedan učenik je smatrao da planiranje određenog koordinatora nije bilo dovoljno dobro i da ne bi tako dobro ispalo za  nas tako da je pokušao neovisno uraditi svari; ponio se prema svom razumijevanju o tome kako potvrđivati Fa. Mislim da je način na koji on radi stvari dobar tako da sam odlučio da ću mu pomoći u njegovim naporima. 


Učitelj: Da, takve stvari su se događale gdje koordinator nije osmislio neke stvari ili gdje koordinator zaista nije bio uspješan u određenim aspektima. I neki učenici su vidjeli (što nedostaje) i preuzeli inicijativu da to sami poprave – te stvari su se čak dosta događale. Ali kada je grupa nešto željela napraviti, neki učenici se ne bi složili, želeći raditi njihove stvari, i onda bi povukli neke ljude da rade s njima. Želim vam reći da biste trebali raditi s drugima bez obzira na to je li koordinator nešto prikladno uradio i skupa to trebate bolje uraditi. Ne možete se izdvajati i otići raditi vašu stvar. Tko god to radi je u krivu. I ja kao vaš Učitelj to ne odobravam.


Učenik: Jedna velika Zapadna kompanija nas je pitala  bi li oni trebali prestati podržavati i ulagati u Kinu. Kako trebamo odgovoriti na to pitanje?


Učitelj: Mislim da trenutno nije velik broj onih koji su sposobni zanemariti novčane dobiti i ulaganje u Kinu, ali naravno da bi zapravo bilo najbolje da to netko može učiniti. Evo kako ja na to gledam, i to sam spomenuo u prošlom predavanju: Ulaganje u kontinentalnu Kinu i pomaganje kineskom narodu da postanu imućniji i da žive bolje nije problem. Ono čemu se ja protivim je neprestano slanje velikih svota novca tamo dok Falun Gong biva progonjen, što pokvarenoj Partiji daje mogućnost da proganja Falun Gong. Na vrhu svoje zlobe, svake godine je izlila četvrtinu državnog Ukupnog domaćeg dohotka u progon Falun Gonga – tako ogroman iznos! Bi li mogla progoniti Falun Gong bez novca? Apsolutno ne! Današnji kineski narod ne vjeruje u pokvarenu KPK, a da ih ona ne plaća definitivno ne bi radili ništa za nju. Oni isto znaju da su Dafa učenici dobri ljudi. Bi li ti loši ljudi radili sve te stvari da nisu plaćeni?


Učenik: Govorite li da ne bismo trebali ukazati na probleme drugih ljudi? Ponekad ne mogu razaznati je li to njihov ili moj problem. 


Učitelj: Ne govorim da ne možete ukazati na probleme drugih. Ono što govorim je da cjelokupna forma kultiviranja Dafa učenika treba biti takva u kojoj svaka osoba gleda unutar sebe! (Pljesak) Cjelokupno okruženje Dafa učenika ne smije biti takvo u kojem ljudi napreduju putem kritiziranja i međusobnog okrivljavanja! (Pljesak) Kao vaš Učitelj, ja vas samo mogu podržati da gledate unutar sebe i da, kada se pojave problemi, pokušate naći vaše nedostatke. Kad bi svatko to mogao uraditi, to bi bilo najbolje. Kada osoba ne može prepoznati problem, naravno da nije pogrešno da mu se na to ukaže. Ali kada ukazujete na nešto, to mora biti napravljeno s dobrodušnim namjerama. Vi kultivirate dobrodušnost, tako morate imati dobrodušne namjere. Tako trebate biti oprezni u vezi obje stvari i trebate ih biti sposobni uraditi. Smatram da ćete onda biti sposobni s lakoćom riješiti dosta problema.


Učenik: Neki učeni ljudi na Zapadu su rekli loše stvari o Dafa i vrlo čvrsto se drže svojih mišljenja. Je li ovo važno? Kako im bolje možemo pomoći da eliminiraju njihove loše predodžbe?


Učitelj: Ako zapadnjak kaže da su Dafa ili Dafa učenici loši, onda mislim da je on  slušao propagandu KPK. Kada on ne zna kakvi su Dafa učenici, kako može reći da su loši? Onda mora da je slušao klevetničku propagandu zla. Zato njima trebate objasniti stvari. Zapravo, zar ne objašnjavate istinu tijekom ovih godina?


Počevši 1999.godine, 20.srpnja kad je počeo progon, svi mediji KPK, bile novine ili radio, od državne do provincijske razine pa sve do okruga, u ogromnoj zemlji Kini, sve televizijske postaje, mediji i novine – više od tisuću televizijskih postaja i stotine novina – svi su sudjelovali u silnoj kampanji napada, suzbijanja i progona Falun Gonga. Mediji iz svih zemalja svijeta su se koristili informacijama iz kontinentalne Kine kako bi izvještavali o Falun Gongu. Svi su pomagali u progonu Falun Gonga i cijela zemlja je bila prekrivena tamom. Ljudi u mnogim područjima nisu znali što je zapravo Falun Gong i slušali su propagandu pokvarene KPK. Proteklih godina, zar vi niste preokrenuli sve to objašnjavanjem istine? Danas su Dafa učenici utjecali na to da ih ljudi svijeta vide u potpuno drugom svjetlu, i nije li to način na koji ste to uspjeli?


To jest, trebate prenijeti činjenice i uništiti pokvarenu, klevetničku propagandu pokvarene KPK i uspjeli ste u tome. No, još uvijek ima nekih ljudi koji nisu upoznati sa činjenicama, poput ovog problema spomenutog u pitanju ovog učenika, koji još uvijek postoji. Tako da biste trebali nastaviti raditi na ovome, sve dok svi ne znaju što je točno ta ništavna, pokvarena KPK. Naravno, nekim ljudima se više ne može pomoći i bez obzira na to što vi uradili, oni su izvan svake pomoći. Ja to znam i zbog toga sam vam rekao da bi bilo dobro kad biste spasili pola ljudi u Kini. Isto vrijedi i za druga područja – je li moguće spasiti sve ljude? Mogu vam reći da nije moguće. Vi možete imati tu želju i raditi to s dobrodušnošću za sva bića, ali ne možete prestati raditi na tome ili ljenčariti samo zato što ima onih koje je nemoguće spasiti. To bi definitivno bilo neprihvatljivo. 


Učenik: Netko na mom radnom mjestu je usko povezan s kineskim konzulatom i duboko je otrovan zlobnom Komunističkom partijom. Imaju li ljudi poput ovih bilo kakve nade da budu spašeni? 


Učitelj: Samo mu objasnite istinu i prezentirajte činjenice. Ako on zaista ne može biti spašen, onda ne može biti spašen. 


Učenik: Učenica iz kontinentalne Kine je zatrudnila po drugi put. Treba li roditi dijete? Ima li bilo kakve razlike ako osoba počini primorani abortus umjesto da rodi dijete po pitanju stvaranja karme?


Učitelj: Okolnosti u Kini su jedinstvene. Zbog toga sam u suštini pokrio sve u Fa - principima koje sam podučavam i ne želim razgovarati o ovim specifičnim situacijama u ovakvom okruženju; utjecaj bi bio prevelik. Ali mogu reći da praksu primoranih abortusa zle KPK prezire cijeli svijet. Za vas, kao učenike kultiviranja, u teoriji nema ničeg lošeg u zaštiti života, naravno. To je sve što ovdje mogu reći. Specifične okolnosti će možda trebati pregledati slučaj – po – slučaj. 


Učenik: Zašto u granitu ne postoji život?


Učitelj: Zašto ima ljudi koji pitaju o ovakvim stvarima? (Učitelj se smješka) "Ne imati život" bi se samo odnosilo na površinsku formu granita koja je vidljiva ljudskom oku. Iznimno mikroskopska materija koja sačinjava granit je potpuno drugačija. Ono što je istina na ovom nivou ne mora biti istina na drugačijem nivou. Gledajući s gledišta Fa s visokog nivoa, Fa niskog nivoa može čak biti suprotan i pogrešan od toga. Postoji kontinuirano uzdizanje istina. To vam treba biti jasno. 


Učenik: Postoji osoba koja aktivno pomaže u Dafa poslovima, ali koja ne razumije gdje odlazi osoba nakon Ispunjenja. Uvažava Učitelja, ali ne čita Fa često. Koji su moji nedostaci u vidu odstranjivanja barijera u njegovom umu. On je tu danas. (Učitelj se smješka)(Publika se smije) 


Učitelj: Kada je riječ o mnogim običnim ljudima ne možete previše očekivati od njih. Vi ste Dafa učenici, tako da naravno da ste nestrpljivi da vidite da je on dobio Fa. Naravno, najbolja stvar za jedno biće je da postane Dafa učenik, i to je vaša želja. Ali s obzirom kakva je situacija danas, ne možete kriviti nekoga zbog toga jer donekle ne razumije stvari. Također, živo biće koje može pomoći Dafa učenicima u poslovima tijekom ovog vremena je, kao prvo, izvanredno i ono će definitivno imati dobru budućnost, to je sigurno. To je zato što je ovaj period drugačiji od bilo kojeg drugog, jer ovo je vrijeme kada Dafa učenici prolaze kroz veliku patnju.


Učenik: Ako osoba vjeruje u što god Učitelj kaže i ne razmišlja o tome dalje, je li ispravno biti u tom stanju?


Učitelj: Bogovi će definitivno misliti da je ta osoba izvanredna. Ali ja bih ipak volio da ta osoba čita knjige i da puno uči Fa. Inače kada podučavam Fa, možda osjećate da je polje dobrodušnosti vrlo veliko i moćno i da može razriješiti mnoge probleme. No, u svakodnevnom životu ja ne mogu biti takav i neću se služiti tom moći. I ja imam – pripremio sam – sposobnost razmišljanja poput obične osobe, i to je ono čim se služim u svakodnevnom životu. Tako da ću se ja možda šaliti i reći stvari svakodnevne prirode u tim okolnostima, a vi ćete se možda pitati, "Kako to da Učitelj ne govori o Fa?" (Učitelj se smije) (Publika se smije, plješće) Postoji tako puno smetnji ovdje u ovom ljudskom svijetu!


Učenik: Mogu li tvrtke sponzorirati određene stranice Dajiyuan novina? Mi bi nadgledali sadržaj, radi se većinom o drugoj stranici. 


Učitelj: Ako će tvrtka sponzorirati jednu cijelu stranicu, onda ono što oni žele tiskati treba biti specificirano u ugovoru. 


Učenik: Kada netko želi zaraditi više novca ili biti promoviran u svakodnevnom poslu, on može dobiti ono što želi tim da bolje obavlja svoj posao. U medijima ili tvrtkama koje vode Dafa učenici, može li osoba također dobiti poziciju ili novac koji žele putem napornog rada? 


Učitelj: Kada u društvu dobro obavljate posao, normalno je da ćete biti unaprijeđeni. I kada vam je šef zadovoljan možda će vas bolje nagraditi. Ali mediji koje vode Dafa učenici ne ostvaruju dovoljan profit i trebaju doći do mjesta na kojem se, u tom pogledu, nalaze današnji najveći mediji. Kako to ne može biti postignuto, zar takve misli nisu uzaludne? Što se tiče kako doći do željene pozicije, ako netko previše razmišlja o takvim stvarima, nešto najvjerojatnije nije u redu i čini se da je to nešto više od obične vezanosti. Dafa učenici ovo rade kao volonteri. Mislim da nisam čuo za bilo kakve probleme poput toga da netko želi određenu poziciju. (Učitelj se smije) (Publika se smije) Želja za pozicijom nije nešto što bi Dafa učenicima trebalo biti na umu, zar ne? A smišljanje kako doći do toga je još problematičnije, zar ne? Dafa učenici vode medije u svrhu potvrđivanja Fa, objašnjavanja istine i spašavanja živih bića i oni to rade bez da pitaju ili očekuju bilo što, bez naknada. Nitko puno ne razmišlja o pozicijama, zar ne? Naravno, kada bi mediji mogli biti jako dobro vođeni i kad bi uspjevali plaćati mjesečne plaće, ili čak davati bonuse ili neke druge pogodnosti, onda bih bio sretan zbog vas. Preduvjet je da prvo imamo sredstva za to uraditi.


Učenik: Nakon što sam se više družio s praktikantima zapadnjacima i s tajvanskim praktikantima, zaista osjećam da su učenici iz kontinentalne Kine, koji su odrasli u kulturi pokvarene partije, pod jakim utjecajem iste. Od našeg načina razmišljanja pa do toga što kažemo i kako se držimo, postoji puno toga oko čega bi se duboko trebali preispitati.


Učitelj: Kada ljudi tek dođu iz Kine na Zapad, oni kritiziraju Zapad, govoreći da je to i to loše ili kako to i to ne izgleda ispravno. Zašto je to tako? Zapravo, to je tako zato što su se navikli na sve stvari pokvarene Partije. Tek nakon nekog vremena oni shvate da su te stvari pokvarene partije loše i pokvarene. To je rezultat toga što im je tijekom dugog vremenskog perioda partijska kultura ulijevana u glavu. Ali način života izvan pokvarene partije je prirodan način života za ljudska bića – nitko vam ništa ne pokušava uliti u glavu. Iz tog razloga, kada se oni koji su dugo vremena živjeli izvan Kine vrate u kontinentalnu Kinu, nalaze način na koji ljudi u kontinentalnoj Kini pričaju smiješnim. Vide da je svaka njihova rečenica puna uštogljene partijske dogme. To je zato što je kultura pokvarene Partije duboko prožela ljudske živote, prožimajući svaki detalj njihovog razmišljanja, čak je obojila ljudsko ponašanje, držanje, govor pa i izraze lica i pogled u očima partijskom pokvarenom kulturom. (Publika se smije) Naravno, te stvari nisu ključne. Sve dok su  ispravne misli Dafa učenika jake i dok oni znaju što je dobro a što loše, te navike se postupno mogu odstraniti. Te stvari nisu od velike važnosti.


Učenik: U periodu osobnog kultiviranja, kada sam prolazio kroz test karme bolesti, znao sam da je to bilo za eliminiranje moje karme i da kroz moju izdržljivost i čvrstoću u Fa mogu proći test, i da će na kraju Učitelj odstraniti karmu. Ali u kultiviranju u vremenu Fa-ispravljanja, ako stare sile, njihovi tamni duhovi, pokvareni demoni i zla avet pokvarene Partije progone moje fizičko tijelo i ako se također manifestira kao karma bolesti, onda zbog toga što ne trebamo priznavati progon starih sila i ne trebamo to samo trpiti, mogu li eliminirati zle faktore koji stoje iza toga tim što sam čvrst u Fa i u slanju ispravnih misli kako bih negirao progon? 


Učitelj: Kada imate jake ispravne misli, ništa vas ne može sputavati. Od dana kada Dafa učenik započne s kultiviranjem njegov cijeli život je rearanžiran. Drugim riječima, tvoj život je sada život kultivatora. Više ništa nije slučajno, i ništa se neće dogoditi slučajno. Nakon što su aranžmani postavljeni, nitko ih ne može promijeniti. Promijeniti ih to bi značilo kršiti zakone Neba. Jedino ih Učitelj može promijeniti. Ali stare sile-- kako bi uništile sve te stvari-- i bića starog kozmosa koja su pod utjecajem Fa- ispravljanja, sudjelovali su u tome u ime pomaganja u Fa- ispravljanju, i zbog toga su nastali ogromni odjeljci. Iako moja Zakonska Tijela ovo mogu promijeniti, put kultiviranja Dafa učenika je aranžiran do najmanjeg detalja, i ako se za Dafa učenika napravi mala promjena, stvari će morati biti u potpunosti napravljene ispočetka. Za vrijeme napredovanja ogromne sile Fa- ispravljanja, ovaj ogroman posao se odvija dok se, istovremeno, Dafa učenici individualno mijenjaju. Štoviše, 99% cijelog kozmosa je prošlo kroz Fa-ispravljanje, i Dafa učenici u vremenu Fa-ispravljanja već hodaju zadnjom dionicom njihovog puta. Tako da ne možemo ispočetka preurediti dio koji je već prošao kroz Fa- ispravljanje kako bi napravili promjene za samo jedno biće. Zbog toga, kada mnogi Dafa učenici nisu uspješni u svom kultiviranju, kada se pojave određeni problemi koji se dotiču njih, ili kada se stvari čine jako ozbiljnim kad prolaze kroz testove, ako tada želite da se Učitelj izravno pobrine o stvarima za vas, Učitelj bi morao ispočetka preurediti sve u novom i starom kozmosu što ima veze s vama. Sve stvari koje su prošle kroz Fa-ispravljanje ovih godina bi trebale biti izmijenjene, vrijeme bi se trebalo vratiti unazad... sve bi trebalo biti preuređeno od samog početka. Ta pitanja su tako ogromna. To objašnjava zašto vam govorim da ja zaista ne mogu promijeniti stvari (u takvim okolnostima). Do kojeg god nivoa se kultivirali to će biti vaš nivo, a ako se na kraju čini da se više ne možete uzdizati, ta situacija također ukazuje na smetnju od strane faktora starih sila. Zapravo, kada se čini da netko ne može proći test, to proizlazi iz raznih faktora. Kada uistinu imamo nekoga tko nas napusti ranije, sve dok je on bio Dafa učenik koji je radio sve tri stvari, on će zasigurno postići Ispunjenje. Jedino će mu nivo biti drugačiji.


Također, da ja osobno za vas radim stvari, zlo bi se dočepalo te činjenice i čak bi novi kozmos bio kontaminiran. Fa- ispravljanje je iznimno ozbiljno. Kada ste tek započeli s kultiviranjem Učitelj je u to vrijeme za vas učinio sve što je trebalo biti učinjeno. Sada je na vama da se borite kroz testove s ispravnim mislima. Učitelj vam može pomoći kada imate dovoljno ispravnih misli. Ali kada imate nedovoljno ispravnih misli i kada ne možete dostići standard, da Učitelj nešto uradi, velike stvari poput ovih koje sam maloprije spominjao bi bile uključene. Dakle, jednom kada je aranžiran put kultiviranja za Dafa učenika, u biti nitko ga ne može naglo promijeniti i nitko – dobar ili loš –vam ne može išta učiniti. Čak kada vam netko želi dati nešto posebno i dobro, ne može to dodati. A da vam netko želi dati nešto posebno što nije bilo dio onoga što ste originalno imali u svom kultiviranju, ili da netko želi preći granicu progoneći vas, neće moći. Iznimke se događaju jedino kada vi sami niste uspješni. Razumijete li što sam rekao? (Pljesak)


Mnogi učenici su prije vidjeli da kada sam radio iscjeljivanja za obične ljude, nisam trebao maknuti prstom. Samo bih pogledao osobu i ona bi bila izliječena. Kada sam je gledao ja sam odašiljao određene stvari; mogao sam slati nadnaravne moći iz bilo kojeg dijela tijela. Njena bolest bi odmah tamo bila izliječena  nakon što sam ja odašiljao te stvari. Ljudska bića su, na kraju, ljudska bića, pa tako bi se osoba pitala, "Kako mogu biti izliječen ako vi niste ni prstom maknuli?" Iz tog razloga često sam se služio rukama. Većinom je bolest bila trenutno izliječena, bez obzira o čemu se radilo. Mogu izliječiti bilo koju bolest koju obična osoba ima, sve ih mogu izliječiti. Ali Dafa učenici su druga priča. Naravno, ne bi trebali dovoditi običnu osobu ovdje sada kad sam to rekao, jer ja neću raditi iscjeljenja. Dafa učenicima nije bilo lako doći do točke u kultiviranju na kojoj se nalaze danas, tako da ne želim da se pojave ili stvaraju smetnje bilo kakve dodatne poteškoće. Zato što izlječenje svakodnevne osobe uključuje njen cijeli život i sastoji se od balansiranja karmičkih veza koje ima u različitim dimenzijama – jedino tada može biti izliječena-- svi njeni dugovi moraju biti dobrodušno razriješeni, a bića koja žele naplatiti njihov dug moraju dobiti neke dobre stvari. Jedino tada se bolest može riješiti. Učitelj sada ne želi raditi takve stvari. Iz tog razloga ja u osnovi ne radim ništa (po tim pitanjima) za ljude, a to je kako bih spriječio donošenje dodatnih poteškoća Dafa učenicima u njihovom kultiviranju. Kad se nešto ne bi ispravno uradilo odmah bi slijedile poteškoće, a te dodatne poteškoće bi rezultirale smetnjama. Takva je situacija u osnovi.


Učenik: Kada su neki učenici bili žestoko progonjeni od strane zlobnih ljudi i zlih duhova iz drugih dimenzija, oni su išli u bolnice i služili se ljudskim načinima kako bi se nosili s tim, ili su primili injekcije ili uzimali lijekove kako bi olakšali patnju. Uzrokuje li to veliku štetu kultivatorovom tijelu? Mogu li se i dalje kultivirati? Prije nego li se netko oslobodi zlobnog progona svog tijela, može li se služiti običnim sredstvima?


Učitelj: Ono što je bitno za kultivatore su ispravne misli. Kada imate jake ispravne misli, možete se oduprijeti bilo čemu i učiniti bilo što. To je zbog toga što ste vi kultivatori: netko tko je na putu do božanstva i tko nije kontroliran faktorima običnih ljudi niti principima niskog nivoa. (Pljesak)


Ranije sam vam rekao da sam sam odstranio ime svakog Dafa učenika s popisa Pakla. Svaka obična osoba je navedena u tom spisku. Ja sam odstranio ime Dafa učenika sa spiska u Paklu. Odstranio sam njihova imena iz Pakla. Tako da vaša imena nisu tamo. Drugim riječima, vi nikako više niste bića Tri Područja i vi više niste obični ljudi. Iz tog razloga, kada su vam ispravne misli jake vi možete riješiti bilo koji problem. Karma bolesti koja se pojavljuje na vašim tijelima manifestira se kao test. Naravno da izgleda kao karma bolesti, jer sigurno neće izgledati kao da se jedan bog razbolio. Tako da vi na to trebate gledati s ispravnim mislima. Vi ste kultivatori, tako da u biti to definitivno nije bolest. Ali, neće izgledati tako jednostavno. Znate li što misle stare sile? "Zaboga, ti, njihov Učitelj, objasnio si im Fa o karmi bolesti tako izričito." Da, istina je da prije kad sam se suočavao s učenicima kojima je bilo teško proći testove karme bolesti, ja sam objasnio te stvari na jako jasan način, učenici koji su prisutni ovdje danas to znaju. Ali bez obzira na to koliko jasno su Fa principi objašnjeni, to neće učiniti kultiviranje ništa lakšim, a (zahtjevi) mogu postati još stroži. Primjerice, jedna manifestacija je da nije dovoljno dobro ako netko samo dođe do razumijevanja neke stvari: on mora biti ispravan u mislima i u djelima. Ako nečije ispravne misli nisu jake tijekom njegovog kultiviranja, neće moći dobro proći kroz svoje testove i oni će se rastegnuti. Također, kada nije sposoban postići jake ispravne misli, njegovo samopouzdanje će oslabjeti. Zar ljudi nisu izgubili pouzdanje i čak došli do iskrivljenih "shvaćanja" kao rezultat toga? Ponekada samo razmišljate o tome kako biste htjeli da Učitelj objasni Fa još izričitije, ali to nije zamjena za kultiviranje ako učeniku još uvijek nedostaje vjera u Fa principe. Naravno, s druge strane, Dafa učenici koji imaju jake ispravne misli i čija vjera postaje sve čvršća nakon što shvate Fa principe mogu proći kroz bilo koji test. 


Suprotno od toga, kada se netko tko je novi učenik ili tko sam shvati da nije bio dovoljno marljiv razboli i ode u bolnicu, onda neka to bude tako –(onda) ćemo mi to računati samo kao dio njegovog procesa kultiviranja. Nakon što se kasnije bude bolje kultivirao, postupno će shvatiti što treba učiniti. Kultiviranje ipak zahtjeva proces i trebali bismo ljudima davati prilike. Naravno, nema potrebe ovdje pričati o onima koji su marljivi. Za one koji nisu sigurni u svojim mislima: Ako odete (u bolnicu) Učitelj ne može ništa reći. Ako osoba ispravno korača svaki korak u kultiviranju, svi će joj se diviti. Bogovi će joj se diviti i Učitelj će je visoko cijeniti. Ako učenik hoda divovskim koracima bez pauze direktno do Ispunjenja (svi se smiju), i niti jedan put ne padne (svi se smiju), onda vam mogu reći, on kao da je već bog. (Svi se smiju) Ili, možda Učitelj nije za njih dobro aranžirao stvari i njegovi testovi su premaleni, i može ih sve proći. Tako, većinom se ti uređeni testovi mogu proći sve dok se osoba poboljšava; ako se ne poboljšavate, ne možete ih proći. To je u osnovi kako stvari stoje. Ako netko pogriješi, to jedino može biti smatrano kao stanje u tijeku procesa kultiviranja i ne može se reći da ta osoba više nije dovoljno dobra, niti može biti rečeno da će zauvijek biti u tom stanju. To je samo jedno stanje u procesu. Ako netko zaista nema jake ispravne misli ponekad i zaista nešto više ne može izdržati, što da radi? Pa onda neka ide. (Svi se smiju) Da (Učitelj se smješka), onda hajde u bolnicu.


U osnovi, to je tako. Ali, kako bi božansko biće moglo tražiti da obični ljudi na njemu rade tretmane? I kako bi obični ljudi mogli liječiti bolest božanskog bića? (Pljesak)(Učitelj se smije) To su Fa principi. Ali često je takav slučaj da vi ne pokazujete baš tako jake ispravne misli. Kada ne možete ispravno postupati, onda idite. Ako vam je um nemiran, to znači da, za početak, ne dostižete standard i produžavanje procesa neće voditi do ikakvih promjena. A, ako se netko suzdržava zato što želi sačuvati obraz, to je dodavanje vezanosti na vezanosti. U takvim slučajevima postoje jedino dva izbora: Ili da odete u bolnicu i time odustanete u pokušaju prolaženja testa, ili potpuno otpustite sve, da se ponašate kao ugledan i plemenit Dafa učenik koji nema nikakvih zamjerki ili vezanosti, prepuštajući Učitelju da uredi ostajete li ili idete. Kada ste sposobni to napraviti, vi ste jedan bog. 


Učenik: Aktivnosti za objašnjavanje istine u Manhattanu su završile i učenici iz drugih mjesta se vraćaju odakle su došli kako bi potvrđivali Fa. Trebaju li se oni Dafa učenici među nama koji su došli iz kontinentalne Kine vratiti nazad kako bi tamo objašnjavali istinu, ako je to prikladno našim okolnostima?


Učitelj: Ako ste napustili Kinu zbog toga što ste tamo bili progonjeni, apsolutno ne bi trebali ići nazad. Sada kada ste izašli, sada ste vani. Onda ostanite i ovdje objašnjavajte istinu. Ako smatrate da će okolnosti biti relativno opuštene ako se vratite, onda je to druga stvar. U slučaju da se možete vratiti, to nije problem. Ako će za vas biti opasno vratiti se, onda se ne vraćajte.


Učenik: Kako je cilj Novogodišnje gala predstave spašavanje živih bića, trebali bi besplatno dijeliti karte i ne bi trebali pričati o zaradi, ili bi trebali postaviti niske cijene. Je li takvo razmišljanje ispravno?


Učitelj: Ne, nije ispravno. Dafa učenici su Dafa učenici u vremenu Fa- ispravljanja. Prije kada ste kupovali Dafa knjige ja sam vam ih skoro htio davati besplatno. Ali to je bilo za kultivatore u vremenu Fa- ispravljanja. Za obične ljude, dobivati stvari besplatno ne bi bilo u skladu s principima ove dimenzije. Ali kao Dafa učenici vi im možete besplatno davati stvari jer to je urađeno iz dobrodušnosti Dafa učenika. 


Ali jeste li razmišljali o tome kako teško je bilo za medijske centre koje vode Dafa učenici? Oni među vama koji nisu uključeni nemaju nikakvu predodžbu o tome koliko su ograničena njihova sredstva za održavanje rada tih medija – televizijska postaja, novine i sl. Svi su željeli doživjeti preokret s oglašavanjem i ući u pozitivan ciklus. To je moja želja također, i to je želja svih učenika koji pomažu u vođenju medija, i oni rade za to. Zar ne bi bila dobra stvar kada bi mogli ostvariti profit s NTDTV Gala predstavom? Ljudi koji rade na Božićnoj predstavi u Radio City Music Hallu su sami rekli, "Naša predstava nije tako dobra kao vaša. Naši programi se ne mogu usporediti s vašim." Ali cijene njihovih ulaznica su vrlo visoke. Oni održe 90 predstava mjesečno i zarade dovoljno novca kako bi pokrili sve njihove troškove za cijelu godinu, uključujući plaće. Onda zašto NTDTV ne može učiniti isto?


Što se tiče cijena karata, pa, gledajući na kvalitetu Novogodišnje gala predstave i količinu truda koji su uložili Dafa učenici, cijene karata zapravo nisu visoke. To stoji za bilo gdje u SAD-u, jer životni standard u SAD-u se ne razlikuje toliko puno od regije do regije. Bitno pitanje je pitanje prepoznavanja imena. Neki učenici su htjeli kupiti neke karte i podijeliti ih, misleći, "Da cijene ulaznica nisu toliko visoke i da su malo jeftinije, kupio bih više i podijelio ih kao darove. Ne mogu si priuštiti kupovati ih kada su preskupe niti si mogu priuštiti to da ih dijelim." Možda je to problem i zbog toga su se neki učenici žalili. Ali opet, naravno, postoje različite cijene ulaznica, ima jeftinijih ulaznica jer postoje različite opcije za sjedenje. No, rekavši to, sudeći po našim iskustvima od prošla dva puta, bit će u redu da sljedeći put prilagodite cijene. Ili možemo imati posebnu predstavu ekskluzivno za Dafa učenike. 


Učenik: Planiramo snimati mini tv- seriju o tome kako Dafa učenici potvrđuju Fa i priča uključuje neke scene u kontinentalnoj Kini. Što bi trebali uraditi?


Učitelj: Zapravo je vrlo jednostavno rješiti izazove vezane za scenografiju. Znate, filmska kompozicija je jednostavna tehnika. Ako su vam potrebni snimci nekih mjesta, samo pitajte nekoga da napravi snimke na lokaciji i da ih donese nazad. 


Učenik: U San Franciscu ima puno homoseksualaca i mnogi obični ljudi podržavaju ovaj oblik ponašanja. Zlo je izvadilo izvan konteksta određene riječi koje spominju homoseksualce iz Učiteljevih tekstova kako bi napali Dafa. Učitelju, molim Vas recite nam trebamo li odgovarati na to na velik i otvoren način, ili objašnjavati činjenice individualcima čiji su umovi zatrovani.


Učitelj: Samo objašnjavajte činjenice individualcima i to će biti dovoljno dobro. Ne morate odgovarati na to. Znate, ja jednu stvar vrlo dobro držim pod kontrolom: Kada se radi o stvarima koje  će biti razriješene kada Fa ispravi ljudski svijet, ja apsolutno neću raditi ništa u vezi njih sada. Bilo da to rade stare sile ili zli, pokvareni demoni, bilo koji pokušaj da se uzburkaju stvari koje nisu dio trenutnih događanja će biti beskoristan. Mogu uzrokovati malu pometnju, ali mi ne trebamo puno obraćati pažnju na njih. Ja znam što radim. Ako netko ima nešto za reći, ja mogu razmisliti o pitanjima koje postavi. Ali one stvari koje ja želim napraviti apsolutno neće biti poremećene. Ovo vrijedi i za moje potvrđivanje Fa danas i za Fa- ispravljanje cijelog kozmosa. Voljan sam slušati prijedloge od bilo koga, ali ja ću i dalje uraditi stvari na temelju onog što želim uraditi i nitko to ne može promijeniti. (Pljesak) Sukladno tome, vi trebati znati što vi radite i jednom kad ste se odlučili za ispravne opcije, ne biste trebali biti poremećeni od strane bilo koga ili bilo čega. Ne smijete dopustiti da vas bilo koja od tih stvari koje se dogode za vrijeme kultiviranja Dafa učenika, za vrijeme objašnjavanja istine, spašavanja živih bića i rada protiv progona, ometa u onom što je prvo i najvažnije za vas. Morate dobro rukovoditi tim! Kada se u društvu dogodi neki događaj, čak ako je to nešto što pomaže radu Dafa učenika u opiranju progona, Dafa učenici apsolutno ne smiju prestati s kultiviranjem i samo raditi na toj stvari. Kultiviranje je kultiviranje.


Učenik: Postoji dosta plemenitih priča o tome kako su velikodušni vladari i pojedinci u drevnim vremenima odgovarali na kritike sa  zahvalnošću i bez zamijeranja. Zaista osjećam da se nisam dovoljno temeljito kultivirao kada se radi o prihvaćanju kritika. Ponekad ne komuniciram dobro s drugima jer sam fokusiran na to da branim samog sebe. 


Učitelj: Kad već govorimo o branjenju samog sebe (Učitelj se smješka), to me podsjeća na nešto. Netko mi je rekao – i ja sam to stvarno primjetio-- netko mi je rekao da postoji razlika između načina na koji se učenici iz kontinentalne Kine i oni iz Tajvana odnose s problemima. Ako tajvanski učenik nije nešto dobro uradio, slušat će vas ako mu ukažete na to i neće imati obramben stav. Ali kada učenik iz kontinentalne Kine nije nešto dobro uradio i drugi mu na to skrenu pažnju, on će odmah reći, "Ti ne znaš što se dogodilo. Situacija u to vrijeme je bila takva i takva."(Učitelj se smješka) (Publika se smije, plješće) Zna da za kultivatora nije dobro da izravno opovrgava to što je rečeno. Tako on pokušava izbjeći odgovornost zaobilaznim putem, kako bi se obranio zaobilaznim putem. Kada ste pogriješili, onda ste pogriješili. Budite iskreni. Ako ste napravili nešto loše, onda ste napravili nešto loše. Jedino one koji se usuđuju priznati svoje greške, drugi vide u pozitivnom svjetlu i dive im se. (Pljesak) (Zamislite ovo,) ako dođete do samog kraja ovog puta i bogovi vas pitaju, "Jeste li se prije uvijek bili u stanju ispravno odnositi kada su vas kritizirali? Pokažite nam," nećete im imati ništa pokazati. (Publika se smije) A, ako kažete, "Nikad nisam učinio ništa pogrešno i nitko me nikada nije kritizirao," hoće li vam itko vjerovati?


Kako može biti da ljudsko biće ne griješi? To su ljudska bića koja se kultiviraju, pa kako ona ne bi mogla griješiti? A opet nitko vas nije vidio da priznajete vaše pogreške. (Publika se smije) Zar tim ne pokazujete činjenicu da nešto nije u redu s vama? Zar nemate manu u vašem kultiviranju? Od sada pa na dalje gledat ću da vidim tko može priznati svoje greške. (Publika se smije, plješće) Tko, uostalom, može nikada ne griješiti? I zašto su greške bitne? Samo ih trebamo ispraviti, zar ne? Ključ svega su vaše vezanosti. Zar ne biste trebali kultiviranjem odstraniti vaše ljudske vezanosti? Ako uvijek pokušavate izbjegavati, čuvati da stvari ne budu izravno napadnute i ako ste nevoljni riješiti ih se, to je veliki problem.


Učenik: Učitelju, možete li nam govoriti o važnosti i specifičnosti objašnjavanja istine u predgrađu Chinatown (kineski grad) u San Franciscu?


Učitelj: Znate, ta ulica u Chinatownu, skoro svi dućani uzduž cijele ulice su poduzeća iz kontinentalne Kine, njihovi vlasnici su iz kontinentalne Kine. Čak i ako ste uspješni uzduž cijelog područja Zaljeva, iako je kineska zajednica razbacana na sve strane i pokvarena KPK nema publiku, ipak, oni koji žive u različitim predjelima često idu u Chinatown, tako da to mjesto ne smije biti zapostavljeno. Ne ostavljajte KPK nikakvo mjesto za kretanje. (Pljesak) Bez obzira gdje se nalazila, eliminirajte je.  Jednostavno ne možete dopustiti tom pokvarenom demonu da ovdje škodi ljudima.


Učenik: Kada objašnjavamo istinu ljudima, nailazimo na mnoge obične ljude koji znaju da je Dafa dobar i koji su ljubazni prema Dafa učenicima, ali nisu voljni istupiti iz Partije. Hoće li ovi ljudi imati budućnost? Što može biti učinjeno? 


Učitelj: Što god osoba željela uraditi, to je njena odluka. Dafa učenici moraju raditi ono što im je činiti i ne ostavljati mjesta za žaljenje.


Učenik: Naš lokalni pogon novina The Epoch Times ima znatnih financijskih problema. U vidu te situacije, možemo li riješiti financijske probleme tim što skupljamo donacije od učenika koji sudjeluju u poslu s medijima? 


Učitelj: Nikada nisam uradio takvo što. Zato što znam da sam vam apsolutno zabranio da prikupljate donacije kad sam prvo podučavao Fa, kasnije, iako je situacija bila zaista teška, ja sam uvijek osporavao prikupljanje donacija od Dafa učenika. Činjenica je, svaki Dafa učenik se koristi svojim prihodima kako bi potvrđivao Dafa. To je izvanredno. I to nije došlo od prikupljanja donacija, nego, to je učinjeno iz srca. To je moćna vrlina. Kada bi se služili metodama kojima se služe u religijama, ja sam uvijek držao da bi to škodilo Dafa. I to je razlog zbog kojeg to nikada nisam uradio, a ni vama nisam dopustio da to uradite. Mi ne skupljamo novac od ljudi. Umjesto toga, vi ste preuzeli inicijativu da uradite stvari. Ono prvo je pasivno, a ovo drugo dolazi iz srca. Dafa učenici potvrđuju Fa i moćna vrlina je njihova. Da sam prikupljao donacije za obavljanje stvari, moćna vrlina ne bi pripadala Dafa učenicima nego meni. Tako se potrudite da to ne radite. Ako zaista imate poteškoća, možete to spomenuti malom broju učenika koji imaju financijske uvjete. 


Učenik: Kada ste rekli da će polovica ljudi biti spašena, jeste li govorili o polovici kineskog naroda ili o polovici svjetske populacije? 


Učitelj: Ništa još nije zaključeno. Govorio sam da, kad bi mogli spasiti polovicu kineskog naroda, ja kao vaš učitelj bio bih vrlo sretan zbog vas i zadovoljan zbog živih bića. Vi ne vidite kakav je postao današnji kineski narod. Kad bi mogli vidjeti, uplašili biste se! Ne možete vidjeti koliko su u Kini stvari postale loše. Kada bi se istinsko okruženje pokazalo pred ljudima, to bi bilo zastrašujuće. Pokvarena Partija pretvara kineski narod u bezdušne zlotvore. Ljudsko ponašanje je postalo vrlo prosto i degenerirano, potonulo je ispod najniže crte na kojoj se može nalaziti jedno ljudsko biće. I povrh svega toga je progon Falun Gonga. 


Učenik: Šaljem pozdrave cijenjenom Učitelju u ime Dafa učenika iz Tajlanda. Dafa učenici iz Pusana u Njemačkoj, iz grada Shenyang, iz grada Chaoyang u provinciji Liaoning, iz grada Changsha i Dafa učenici iz provincije Hunan koji su protuzakonito pritvoreni i zatočeni šalju pozdrave dobrodušnom velikom Učitelju!


Učitelj: Hvala vam! (Pljesak) I Dafa učenik iz kontinentalne Kine mi šalje pozdrave. Ovdje mu neću naglas pročitati ime, jer moramo zaštititi Dafa učenike. 


Učenik: Kada radimo s kolegama praktikantima iz Japana na razvoju Interneta, uvijek nailazimo na učenike koji su jednom prilikom skrenuli s puta. Imamo različita mišljenja u vezi ovog, ali postoji samo mali broj učenika koji imaju znanja o tehnologiji. Učitelju, molim Vas recite nam možemo li raditi s učenicima u toj situaciji. 


Učitelj: Ako su jednom skrenuli s puta i počinili greške, sve dok su pronašli put nazad, to je dobro. Ono što zabrinjava su oni koji se još čvrsto drže krivog smjera. Ako je netko pronašao put nazad i nije uradio nikakve loše stvari otkako je s Dafa učenicima, možete odlučiti temeljeno na specifičnoj situaciji. Ne pitajte Učitelja da odlučuje te stvari. 


Učenik: Možemo li često zvati obične ljude da sudjeluju u našem radijskom komentatorskom programu, sve dok nisu protiv Dafa i dok su protiv zle Partije? 


Učitelj: To bi trebalo biti u redu, ja ne mislim da s tim ima problema. Za komentatorske programe to bi trebalo biti u redu. 


Učenik: Moja supruga je sudjelovala u tehničkom projektu. Uložila je mnogo vremena i energije u njega. Ali ona misli da se koordinator nije pošteno ponio prema njoj, i nije voljna sudjelovati s učenicima u timu velikog projekta. Kao rezultat toga, tehnologija koju je razvila se ne koristi u projetkima Fa-ispravljanja. Brinem se da skreće s puta. Učitelju, molim Vas milostivo me uputite u vezi ovoga.


Učitelj: To je zapravo stvar ne otpuštanja vezanosti i nesposobnosti da se više podnosi kada test postane velik. Zapravo, vidite li (problem ovdje)? Već ostavljate stanje u kojem se Dafa učenik kultivira i skoro ćete napustiti arenu u kojoj potvrđujete Fa.


Ponekad kada drugi pogode vašu  vezanost koju ne želite da dotaknu, to je zaista teško za vas. Neki ljudi jednostavno ne žele slušati komentare drugih ljudi. A neki su nezadovoljni kada njihove ideje nisu iskorištene. To su sve ljudske vezanosti, vrlo tvrdoglave ljudske vezanosti. Kad god nešto predložite, mora li ono biti usvojeno? Neki ljudi kažu, "Rekao sam to toliko i toliko puta s toliko strpljenja, ali i dalje bez ikakve razlike." Je li prava, objektivna situacija jednostavna kao što vi mislite? Dosta stvari treba biti koordinirano imajući u vidu veći kontekst. Također, moguće je da se oni s kojima radite zapravo nisu kultivirali toliko dobro kao vi. Ali ako se netko nije kultivirao dobro kao i vi, zar to znači da nije Dafa učenik? I vi onda ne trebate surađivati? Isto tako, svaka osoba će imati svoja viđenja u vezi neke situacije. Moguće je da, bez obzira na to koliko je dobra jedna ideja, da neće biti iskorištena. Hoćete li onda prestati raditi na projektu? Oni koji su na čelu projekata moraju razmotriti kako se prijedlozi povezuju sa cjelokupnom situacijom i kako su različite stvari povezane jedna s drugom. To je ključna razlika u razmišljanju između onih na čelu i ostalih. 


Neki praktikanti misle samo o tome kako su njihove tehničke sposobnosti najbolje i odluče ići svojim putem kada im ideje budu odbijene. Zapravo, ponašaju se antagonistički. Ne biste trebali raditi stvari na takav način. Čelna osoba sigurno ima svoje ideje. Vi ste Dafa učenici, tako da biste se trebali potruditi bolje surađivati međusobno. Čak i kad vaša ideja nije iskorištena, bez obzira na to koliko je dobra ta ideja, (trebali biste misliti), "Radit ću po bilo kojoj ideji za koju smatraš da je dobra, pomoći ću ti uraditi stvari, i dobro ih uraditi. I, trudit ću se najbolje što mogu da obavim dobar posao u bilo čemu što radim, zato što se ja kultiviram." Ne stoji to da jedino ako se vaša tehnologija usvoji da ćete se vi popraviti u kultiviranju. Dobro raditi i surađivati s drugima, raditi zajedno kako bi obavili trenutni zadatak, takav treba biti jedan kultivator i to je prvo i osnovno.


Mislim da je to sve što ću reći za danas. Prošli smo kroz sve ceduljice s pitanjima. (Jak pljesak) Naravno, znam da su neka pitanja bila odvojena od strane konferencijskog osoblja. Istina je da ne mogu odgovoriti na sva ta pitanja zbog vremenskih ograničenja. Tako da na svakoj Fa konferenciji odvoje pitanja koja su prije bila postavljena ili ona koja nemaju toliko važnosti za cjelokupnu konferenciju. U svakom slučaju, kultivator mora gledati na stvari s umom jednog kultivatora i apsolutno ne može gledati na stvari s umom obične osobe. Ništa na što vi naiđete nije jednostavno, slučajno ili obična stvar. Mora biti povezano s vašim kultiviranjem i vašim napretkom. Zbog toga što ste kultivatori, vaš životni put je promijenjen i dan vam je novi put kultiviranja; ništa na vašem putu se ne događa slučajno. Ali zasigurno će se činiti kao da je slučajno, jer jedino u ovom stanju iluzije i u stanju gdje ste isti kao obični ljudi možete pokazati kultivirate li se, kultivirate li se dobro i možete li proći test za testom. To je kultiviranje i to je ispravno prosvjetljenje!


Za sada, takvi trebaju biti Dafa učenici u periodu Fa-ispravljanja. Stvari će biti drugačije u budućnosti. Ovo nije način na koji će se kultivirati Dafa učenici u budućnosti. Zahtjevi za Dafa učenike ovog perioda su visoki i oni imaju ogromne odgovornosti – njihove povijesne misije su toliko velike (pljesak) – tako da način na koji se oni kultiviraju u ovom stanju iluzije postaje jako važan. Iz tog razloga, kada ne možete ništa osjetiti ili kada ne vidite što se zaista događa u vašem kultviranju, ne smijete postati lijeni. Morate pripaziti na ovo. U okruženju u kojem se kultivirate, vi ćete spoznati i shvatiti mnogo stvari indirektno. Mislim da bi to, plus Fa principi Dafa, trebalo biti dovoljno da ojača vaše ispravne misli.


Što se tiče Fa principa koje Učitelj podučava, mnogi u publici danas su jednom čitali budističke i taoističke tekstove, neki su prije bili svjetovni budisti, a neki su se čak prije kultivirali u određenim mjestima. Tako da možete pogledati i vidjeti – je li itko ikada objasnio Fa principe do ove mjere? Je li bilo što ikada bilo tako dalekosežno i jasno? Ovo je nešto što se nije dogodilo nikada prije. Da sam samo išao i izmislio stvari, mislim da se ovo nikad ne bi moglo dogoditi, stvari koje ste vidjeli nikad se ne bi dogodile i pokvarena avet zle Partije ne bi bila tako uplašena. Iz perspektive običnog ljudskog znanja, ono što sam ja, Li Hongzhi, iznio ide daleko iznad znanja modernih ljudi i opsega današnjeg znanja. Čak sam riješio misterije koje zbunjuju one u mnogim poljima izučavanja. Ovo nisu stvari koje možete naći u knjigama ili koje možete naučiti u društvu. Kroz kultiviranje ste došli do spoznaje da je ovo Buddha zakon, ovo je Veliki Zakon Kozmosa, i ovo je Fa koji je uistinu objelodanio Istinu Kozmosa. Mogao bih otkriti mnoge, mnoge stvari koje bi čovječanstvu bile još intrigantnije, ali to će biti učinjeno u sljedećoj fazi. Porijeklo čovječanstva, specifični detalji stvari, sve misterije koje su se dogodile u različitim povijesnim periodima, različite povijesne ličnosti, određeni neobjašnjivi fenomeni u koje ljudi ne vjeruju, uključujući božanska bića, i tako dalje i tako dalje, sve će biti izloženo u živopisnim bojama u budućem ljudskom društvu. Tada ću se služiti drugim pristupom kako bih vodio buduće Dafa učenike i dat ću im, na drugačiji način, put kojim će se kultivirati. Ovo stanje stvari danas je sadašnji način.


Dafa učenici, cijelim putem sve do zadnjeg koraka prije Ispunjenja, biti ćete testirani da se vidi možete li uspjeti. Moglo bi biti jako, jako kritičnih testova za vas sve i dok ste samo korak do završetka. Ovo je zato što svaki korak postaje sve više i više ključan za vaše kultiviranje i vaše testove, posebice pred kraj. Znate, oni bezakoniti bogovi starog kozmosa će pokušati manevrirati stvari do samog kraja, sve dok ste još uvijek tu. Kada ne dostižete standard, oni će zasigurno naći način kako bi vas povukli dolje. Oni znaju da vas Li Hongzhi neće napustiti, tako da će se služiti svakakvim metodama kako bi vas spotakli. Samo jedna pogrešna misao će učiniti da se osoba spotakne. Tako da što se više bliži kraj, testovi će biti presudniji i još ozbiljniji.


Dafa učenici koji su progonjeni dugo vremena i koji su ostali marljivi i nastavili potvrđivati Fa, jako su naporno radili i njima nije bilo lako dobiti ono što su dobili. Još manje trebate postati opušteni. Ne dopustite sebi da napustite stanje u kojemu se trebate kultivirati zbog trenutne maglovitosti ili zbog toga što ste vremenom popustili. Jednom kada je sudbinska veza izgubljena, to će biti kraj svega. Zlo pokušava sve moguće stvari kako bi vas povuklo dolje. Neki bogovi ne žele da se uzdignete kroz kultiviranje. Ne mislite, "Oni žele ono što je dobro za nas i žele da se uzdignemo kroz kultiviranje." To nije istina! Oni pokušavaju sve moguće kako bi vas povukli dolje i kako vam ne bi dopustili da se uzdignete. To vam mora biti na umu i to tako i je u stvarnosti. Bogovi u različitim područjima imaju misli specifične za različita područja. U Fa- ispravljanju oni ne mogu vidjeti ultimativnu istinu kozmosa i neki od njih jednostavno ne vjeruju da su Fa – ispravljanje i Dafa učenici vrijedni. Jedino oni koji znaju istinu mogu vidjeti ozbiljnost ovoga i ne usuđuju se razuzdano raditi stvari. Da ovo Fa- ispravljanje cijelog kozmosa ne uspije, kozmos bi zauvijek prestao postojati, sve bi se dezintegriralo, svo porijeklo materije bi se dezintegriralo i kada bi htjeli formirati nešto iz kozmičkog tijela koje nema ništa u sebi, dužina vremenskog perioda koji bi za to bio potreban bila bi jednostavno zastrašujuća. Štoviše, ne bi moglo biti stvoreno bez postojanja pravih prilika ili uvjeta. 


Svi Dafa učenici znaju da stvari o kojima govorim postaju sve više i više, sve veće i veće, i da izlažu sve više i više, određene stvari koje se događaju u Fa- ispravljanju. Za nove učenike ili za učenike koji nisu bili marljivi, to će im možda donijeti situaciju u kojoj, što se tiče razumijevanja, postoji rascjep i vrlo moguće je da nećete razumjeti stvari. No, oko toga nema zaobilaženja. Moram podučavati Fa u kontekstu cjelokupne situacije Fa- ispravljanja, i to je razlog zbog kojeg govorim o stvarima na ovakav način. Nadam se da će svi koji su dobili Fa to cijeniti i da neće izgubiti ovu priliku. U prošlosti, kad sam tek počeo podučavati Fa, rekao sam, "Ako vas ja ne mogu spasiti, nitko ne može." Istina je, ne samo da vas nitko ne bi mogao spasiti nego, također, nikada više nećete imati priliku poput ove. To je zato što je, ovaj put, čovječanstvo doseglo ovu točku, sami kraj. Kada se završi Fa- ispravljanje i Fa- ispravljanje ljudskog svijeta, novi ciklus čovječanstva će tada biti novo čovječanstvo, a ljudi koji budu mogli prijeći  proći će kroz promjene – čak će im se i vanjski izgled promijeniti. 


U redu, to je sve što ću reći. Nadam se da će svatko raditi sve bolje i bolje na kraju. Pobrinite se za to da se ne opustite. Ne smijete ljenčariti i ne smijete postati apatični. Druga stvar je ono što sam rekao ranije o bitnoj komponenti koja nedostaje Dafa učenicima, nešto što su propustili, a to je vaša nesposobnost da primate kritike jedni od drugih. Ne možete odbijati primiti konstruktivne komentare drugih pa čak i negative komentare. Ne možete nastaviti odgurivati ove stvari. Od sada pa na dalje svi trebate početi raditi na odstranjivanju ove vezanosti. Ovo nije nešto u vezi čega vas pitam da se popravite korak po korak kao što inače radim kad podučavam Fa. Točnije, ovo je vrlo ključan, finalan, veliki problem koji mora biti odstranjen sada. To je sve što ću reći. (Dug,, jak pljesak)


Učenici koji sjede u pozadini su sve čuli, zar ne? (pljesak) Nije važno to da su učenici u pozadini jako daleko jer su moja nebrojena Zakonska Tijela iza njih. (Učitelj se smije) (Učenici blago plješću)

(Hrvatski prijevod, 29.03.2010.)
